Euroalueen kalleimmat vaatteet? — Ilkka Luoma\nEuroalueen kalleimmat vaatteet?\n28.6.2012 19:09 Ilkka Luoma Kotimaa\n32 kommenttia ilmoita asiaton viesti\nTänään media uutisoi Suomen olevan kallein euromaa - se on helpohko uskoa todeksi, mutta täyttä mittausta on vaikea tehdä - esim. mistä hinnoista ja miten kokonaishinta jakautuu maamme sisällä ja mitä jokin tuote maksaa rajallamme. Kiina on tunnetusti maailman liukuhihna, toistaiseksi ...Esimerkkinä kalleudestamme mainittiin vaatteet. Merkkituote maksaa, Lidlin tuote vähemmän - laatu voi silti olla sama - ja erityisesti valmistava tehdas voi olla prikulleen sama, vain label on erilainen. Kiina valmistaa toistaiseksi yli puolet maapallon vaatteista....Otamme esimerkin - kiinalaisen vaatetehtaan ovella miesten kauluspaita maksaa tyypillisesti 1,5-3 euroa - riippuen labelista (merkkituote tai ei) - rahti ei ole juuri mitään, siis hinta Suomen tullissa ennen mitään meidän kustannuksia noin 1,6-3,2 euroa.Nyt alkaa lisäys - tullit, siis rahaa valtiolle noin 30 - 60 senttiä, huolinta yms. kuluja 10-20 senttiä - ollaan paidan hinnassa noin 2 - 4 euroa. Hyvä. Nyt kuvaan astuu tukkuliike, joka ottaa jo reippaasti - noin 3 - 8 euroa, ollaan hinnassa 5 - 12 euroa. Jäljellä vielä vähittäiskauppa ... Kauppa, josta ostamme tuon kiinalaisen paidan, ottaa mukavat noin 15 - 30 euroa, ollaan paidan hinnassa noin 20 - 42 euroa ja pisteenä iin päälle - peliin tulee nälkäinen valtio, joka lisää hintaan arvonlisäveron 23 prosenttia - Sinä siis maksat tästä kiinalaisesta laatupaidasta noin 25 - 53 euroa, ja valtiohan sai alvina tuon noin 5 - 13 euroa, joka on paljon enemmän, mitä kiinalainen tehdas sai kokonaisuutena, maksaen siitä palkat, raaka-aineet, verot yms. kulut.Suomeen jää tuosta paidasta 25 - 1,6 eli noin 22 euroa tai kalliimmassa merkkituotteessa noin 53 - 3,2 eli vajat 50 euroa - valtio saa mukavasti tilkettä vajeellisiin budjetteihinsa, ja lisäksi jää paljon meidän kotimaisten myyjien ja yrittäjien palkoiksi ja voitoiksi. Kuka teki tämän mahdolliseksi - no kiinalainen tehdas, suuri työllistävä vaikutus meidän palvelualoille - suuri kiitos halpatuotemaille. Nyt samalla ymmärrämme, miksi ale-hinnoittelu on joskus jopa -75 prosenttia! Ilkka LuomaKiinan vientitoiminnan konsultti, erikoisalana ympäristötuotteet ja -palvelut Kommentoi 32 kommenttia Piditkö tästä kirjoituksesta? Näytä se!\nTietoa suosittelusta ❤ 1 Ilkka Luoma 28.6.2012 19:21 Lisää pohdittavaa ---\nKiinalainen työläinen ansaitsee kaupungeissa tänään noin 270 euroa per kuukausi, maksaen tuosta määrästä pienen veron.\nKiinalainen maanviljelijä tai työläinen maalla ansaitsee sitä vastoin 74 euroa per kuukausi, ja ei maksa mitään veroa ---\n... jälleen ymmärrämme enemmän mitä Kiinassa tapahtuu, ... miksi työvoimaa riittää kaupunkien tehtaille, kunnes loppuu, ja vielä yllättävän nopeasti - palkat ovat voimakkaassa nousussa, ilman ammattiyhdistysliikettä! Kysynnän ja tarjonnan laki.\n❤ 1 Seija Nylund 28.6.2012 19:45 "Kauppa, josta ostamme tuon kiinalaisen paidan, ottaa mukavat noin 15 - 30 euroa"\nOsaa se kiinalainenkin kauppa, anno domini messuilla ollessa silkkihuivit maksoivat hotellin läheisessä kaupassa yhden euron, seuraavana päivänä 5 euroa.\nIlkka Luoma 28.6.2012 20:53 Teimme testiä jo kuusi vuotta sitten, toimme Suomeen kiinalaisien vaatetehtaiden omistajia ja heille perustimme omia yhtiöitä Suomeen ja aloitettiin työt - nyt vasta alkaa liiketoiminta sujumaan, syyt alun epäonnistumisille olivat erittäin yllättäviä!\n❤ 1 Nick Rigel 28.6.2012 21:06 Hullu ei ole se, joka pyytää, vaan se joka antaa.\nIlkka Luoma 29.6.2012 05:22 Hullu se, joka antaa pyytämättä! ;)\n❤ 1 Antti Ukkonen 28.6.2012 20:15 Siksi voi tilata Kiinasta suoraan. Nykyäänä jotkut verkkokaupat osaavat myös jakaa tilaukset osiin niin, ettei niiden arvo ylitä sitä 43 € maagista rajaa. Sen lisäksi tilaus on tietyissä kaupoissa postimaksutonta siinä missä suomalaisesta verkkokaupasta tilaamalla saa aina pulittaa postituksestakin. On se jotenkin huvittavaa, millainen alpaania tämä Suomi loppupeleissä on. Globalisaatio on kuitenkin hieno vastalääke kynyttämiselle niissä kohdissa kuin globaali kilpailu on mahdollista ilman, että valtio yrittää tunkea näppejään väliin. Siinä kilpailussa muumilaakso jää auttamatta jalkoihin.\nSeija Nylund 28.6.2012 20:20 "ettei niiden arvo ylitä sitä 43 € maagista rajaa"\n? Onko se tuontitullauksen raja?\nAntti Ukkonen 28.6.2012 20:22 Joo, näin muistelen. Kun alv:n määrä ylittää 10 €, se on tullattava.\npoika heinänen 28.6.2012 21:42 Taitaa muuttua 1.1.2013\ne. Pieneni puolella se raja tai jotain sinne päin. Pitää verkkokauppojen pilkkoa vaan pienempiin osiin.\nJa oikea sanamuoto taisi olla nykyään niin, että alle 10€ suuruisia alveja ei kerätä. Tietääkö joku on se rajan muutos lyöty lopullisesti lukkoon, ja siis tulee 1.1.2013 voimaan?\nSeija Nylund 28.6.2012 21:57 Tullin sivuilta:\nArvonlisäveron minimikantoraja tavaran maahantuonnissa laskee 5 euroon 1.1.2013 Nykyinen arvonlisäveron minimikantoraja tavaran maahantuonnissa laskee nykyisestä 10 eurosta 5 euroon 1.1.2013. Tätä koskeva laki arvonlisäverolain muuttamisesta nro 267/2011 on annettu 25 päivänä maaliskuuta 2011. http://www.tulli.fi/fi/suomen_tulli/julkaisut_ja_e...\npoika heinänen 28.6.2012 22:04 kiitti. Tietysti tullin sivuilta löytyi. En kuollaksenikaan muista silti mistä tuon luin, mutta oikein muistin sentään numerot.\nAntti Ukkonen 29.6.2012 00:30 Uutta tietoa, mutta ei kovin yllättävää. Näin sitä tavallista ihmistä jahdataan.\nIlkka Luoma 29.6.2012 05:21 Arvonlisävero on kulutusvero, ja se kehittyy entisestään ja sen määrää lisätään, se muuttuu jopa progressiiviseksi!\n❤ 1 Ilkka Luoma 28.6.2012 20:50 Kiinassa perustetaan eniten verkkokauppoja, ja niiden toimitusvarmuus ja -laatu kohoavat kohisten.\n❤ 1 Nick Rigel 28.6.2012 21:07 Herää ympäristökysymys, "kannattaako lampaanlihaa roudata maapalon toiselta puolelta Uusi-Seelannista Suomeen?!"\nIlkka Luoma 29.6.2012 05:20 Kuinka on mahdollista, että kotimainen lampaanliha ei pysty kilpailemaan uusi-seelantilaisen kanssa?!\n❤ 1 Markku Nieminen 28.6.2012 20:15 Suomi ja miksei muukin Eurooppa: välistävetäjien ja verottajan paratiisi jossa kuluttaja on aina väärässä. Ajatelkaapa mallia jossa kuluttaja tilaisi paidan suoraan Kiinasta 3 e ja rahti sitten jotain, ei kovin montaa euroa kuten dealerexremen roina osoittaa. Pienituloiselta suomalaiselta menee päivän palkka ainakin vuoranmaksun jälkeen tuohon paitaan mutta suoraan tilattuna elintaso olisi sama vaikka palkka olisi alle puolet nykyisestä.\nIlkka Luoma 28.6.2012 20:49 Kiinalainen ja heti kohta vietnamilainen vaate työllistää paremmin Suomessa kuin Suomessa tehty "liian kallis paita". Olemme maailmanlaajuisessa työn uudelleenjaon taistelussa.\nIlkka Luoma 28.6.2012 20:47 Miettikäähän, kun tuo miesten kauluspaita tehtäisiin Suomessa - mikä sen vähittäiskauppahinta olisi?\n❤ 1 Seija Nylund 28.6.2012 21:02 Miksi juuri kauluspaita? Kengät olivat kalleimpia, ja kotimaisista lienee hengissä vielä ainakin Aaltosen kenkätehdas ja tuskin ne ovat kalliimpia kuin ulkomaiset. Ei näet ole kokemusta, ostin Palmrothin loppuunmyynnistä\ntäydennystä. Mutta jos ovat niin kalliissa viihtyy kauemmin, ts. laatu kestää.\nLainaten leipätekstistä "Kuka teki tämän mahdolliseksi" vastaus on kotimainen kuluttaja, joka suosi halpaa ulkomaista. Ja kuinkas sitten kävikään, ulkomaisten tuotteiden vähittäishinnat nousivat entisten kotimaisten tasolle, mutta myöhäistä itkeä kun suurin osa kotimaisista valmistajista on em. syystä kannattamattomana lopettanut toimintansa.\n❤ 1 Nick Rigel 28.6.2012 21:10 Jenkkien jättiläismäinen ulkomaankaupan vaje johtuu kuluttajien innosta ostaa "halpaa ja luuloteltua hyvää" --- Kiinasta, ja näin nostivat omilla oatopäätöksillään Kiinan huimaan talousnousuun, vapaaehtoinen kehitysmaa-apu!\nIlkka Luoma 29.6.2012 05:18 Ensin kiinalaiset valmistivat pitkiä sarjoja halpoja, kotitalouksille tarkoitettuja kulutustarvikkeita ja "krääsää", nyt yhä enemmän myös laatua ja pidempiaikaista tavaraa, jalostuen yhä korkeammalle ja korkeammalle.\n❤ 2 Tapio Vehmaskoski 28.6.2012 20:56 Kyllä kaikki Suomessa ostettavat tuotteet ovat kalliita kuluttajille. Siihen on varmasti useampia syitä:\n- moninkertainen verotus\n- huono kilpailutus ja markkinat\n- pienet tarpeet isolla maa-alueella\n- hyvä yhteistyö myyntiketjujen välillä\n- huono yhteistyö kuluttajien kesken\n- jakeluketjujen ja kaupan hyvät suhteet viranomaisiin ja poliitikkoihin\nSuomalaisen vähittäistavaran myynti on ensisijaisesti jakelua eikä kilpailua.\nEn muuten luota noihin suomalaisiin virallisiin inflaatioprosentteihin.\nIlkka Luoma 28.6.2012 21:00 Kaikki kustannustekijät haluavat rinnasteisen palkan, palkkion, tulot jne - tämä yhdessä tekee Suomesta kalliin maan, lisäksi meidän sosiaaliturva on eräs maailman kalleimmista, mutta on edelleen erinomainen - keskimäärin.\nIlkka Luoma 28.6.2012 21:01 Lidl on Suomen halvin elintarvikeketju ja (myös muuta kodin tarpeistoa) kokonaisedullisin ostospaikka, ja ilman alviosuutta olisi vielä varaa pudottaa hintoja esim. Saksaan nähden.\nTapio Vehmaskoski 28.6.2012 22:17 Olen jostakin lukenut, että myös Lidl:n hinnat Saksassa ovat halvemmat kuin vastaavien tuotteiden hinnat suomalaisessa Lidl:ssä?\nIlkka Luoma 29.6.2012 05:16 Pitää paikansa, jopa 10-25 prosenttia edullisemmat, kun katsotann alvittomia hintoja.\n❤ 1 Timo Allan Tuovinen 28.6.2012 21:15 Ei sitä kovin äkkiseltään uskois että Suomi on kallein euromaa kun Joensuun kassoilla jonossa katselee Venäläisten ostosvuoria.\nOlisikohan niillä teipeillä jotain tekemistä asiaan, mitä kassaneiti liimailee niiden kasseihin, niissä lukee jotain omituista taxfree tms.\n❤ 1 Ilkka Luoma 28.6.2012 21:26 Taitaapi itä-suomalaisten suurin tuloerä olla jo venäläisten ostamat tavaravuoret, hyvä niin! ;)\n❤ 1 Nick Rigel 28.6.2012 22:45 Tuurin kyläkaupan suurin business on juuri maahantuonti - Pix Import oy, tuo 3000 täyskonttia kamaa Kiinasta, joka vuosi.\nIlkka Luoma 29.6.2012 05:15 Vielä 1950 -luvulla oma kotimainen tuotanto oli arvossaan ja ostimme omia tuotteitamme ja samalla työllistimme itseämme. Nyt voimme kohta vain palvella toisiamme.\nIlkka Luoma 29.6.2012 05:54 Se täytyy tulla toteamaan, että nuo alustuksessa mainitut hintaesimerkit edellyttävät todella suuria tilauseriä!\nPaavo Väyrysen johtama Keskusta ja PS yhteen ja Väyrynen pääministeriksi


Vanhempien julma pila meni liian pitkälle - lapset itkivät, video poistettiin YouTubesta - Uutiset - Radio Nova\nVanhempien julma pila meni liian pitkälle - lapset itkivät, video poistettiin YouTubesta\n19.04.2017 17:15 - Iiro Myllymäki - Luettu 2 300 kertaa\nPoistetulla videolla vanhemmat huusivat ja kiroilivat lapsilleen kurkku suorana. Video sai aikaan negatiivisten kommenttien vyöryn.\nDaddyOFive on suosittu YouTube-kanava, jossa Mike Martin -niminen yhdysvaltalainen perheenisä julkaisee videoita lapsilleen tekemistä piloista. Yksi kanavalla julkaistu video herätti kuitenkin valtavan määrän kritiikkiä, ja kyseisen videon pila leimattiin liian julmaksi.\nKyseisellä videolla Martin ja hänen vaimonsa päättivät säikäyttää poikansa näkymättömällä musteella tehdyllä pilalla. Pariskunta laittoi mustetta matolle ja syytti poikaa maton tahrimisesta. Kyseinen poika oli aiemmin todellisuudessa sotkenut maton vahingossa näkymättömällä musteella ja vanhempien piti maksaa maton pesusta.\nLad Bible -sivusto kertoo, että videolla perheenäiti huusi suoraa kurkkua pojalle maton sotkemisesta. Teksti oli varsin painokelvotonta.\n- Raahaa nyt se v**un perseesi tänne! Mitä v**tua olet mennyt tekemään? äiti huusi videolla.\nIsä saapui tilanteeseen ja kysyi puolestaan, ”mitä hittoa tuo on”. Poika puolustautui sanomalla, ettei ole tehnyt mitään eikä tiedä, mistä on kyse. Äiti ja isä jatkoivat huutoaan tästä huolimatta ja poika alkoi itkeä. Lad Biblen mukaan huutamista jatkui kokonaiset kolme minuuttia. Pilan kohteeksi joutui myös toinen parin pojista.\nSitten vanhemmat paljastivat, että kyseessä oli pelkkä pila ja alkoivat nauraa samalla, kun pojat nyyhkyttivät. Tämän jälkeen isä vielä pyysi pilan kohteeksi joutunutta poikaansa pyytämään ihmisiä seuraamaan isän YouTube-kanavaa.\nPuolustelevat pilaansa toisella YouTube-videolla\nPilavideo keräsi runsaan määrän vihaisia kommentteja, joissa vanhempien käytös leimattiin liian julmaksi. Video on sittemmin poistettu YouTubesta. Perusteena on se, että videon katsottiin rikkovan videosivuston ”häirintää ja kiusaamista” koskevaa säännöstöä.\nMartin on ladannut tämän jälkeen YouTube-kanavalleen uuden videon, jossa hän puolustelee aiempaa videotaan sanomalla, että kyseessä oli pelkkä pila. Perheen äiti kysyy videolla pilan kohteeksi joutuneilta lapsilta, olivatko he traumatisoituneet pilasta. Lapset vastasivat, että eivät. Video on saanut huomattavasti enemmän ala- kuin yläpeukutuksia. Voit katsoa yli 20-minuuttisen videon alta:\nMartin on myös pyytänyt anteeksi videon aiheuttamaa mielipahaa Twitterissä.\n”Olemme pitäneet perhepalaverin ja arvioineet monta kommenttia ja ihmisten huolia. Keskustelimme erilaisista vaihtoehdoista tulevia videoita varten ja siitä, miten voimme kehittyä. Pahoittelemme syvästi, että olemme aiheuttaneet huolta. Emme hyväksy minkäänlaista lasten pahoinpitelyä. Kuten monet ystävämme ja sukulaisemme voisivat kertoa, perheemme on rakastava ja olemme erittäin läheisiä ja nautimme kaikki YouTube-videoiden tekemisestä ja yhteisestä hauskanpidosta”, Martin kirjoittaa.\nLue myös: Mauttomin pila ikinä - tyttöystävä lavasti oman murhansa, kuvasi kaiken videolle\npilavideo pila lapset


Kotvasia: tammikuuta 2015\nHeips kaikki! Täällä on vietetty pakkaspäiviä sisällä takkaa lämmitellen ja leikkien, välillä ommellen ja opiskellenkin. Tillkuvaraston inventaariossa löytyi taas aika paljon viireiksi leikeltäviä puuvillakankaan palasia. Jemmassa oli myös hervoton kerä äitini jostain alemyynnistä ostamaa kanttinauhaa. Näin aluksi ompelin pari viirinauhaa pinkistä ja mustavalkoisesta. Pituutta nauhalla on noin 180 cm ja yhdessä nauhassa on seitsemän viiriä.\nNämä yksilöt ovat nyt myynissä tuolla verkkokaupan KLIK! puolella, joten jos juuri teillä olisi viirinauhan mentävä paikka, niin sieltä voi tällaisen klikkailla ostoskoriin. Näitä yksittäisiä jämäkangasompeluksia saattaakin aina silloin tällöin tupsahdella puotiin. Niistä huutelen kyllä aina täällä blogin puolella. :)\nSe ois kohta viikonloppu! Hyvää sellaista teille jokaiselle!\nTunnisteet: DIY, käsityöt, ompelu, verkkokauppa\nKirppikselle Vaajakoskelle - Hippakaupan uudet tuulet!\nPariin otteeseen olenkin jo maininnut, että Kotvasia-pipoja on myynnissä Hippakaupassa. Vaan on siellä paljon muutakin mukavaa! Tämä lastentarvikekirppis ja second hand -shop on niin kiva paikka, että se ansaitsee kyllä ihan oman postauksensa.\nHippakauppa taitaa olla useimmille jyväskyläläisille perheellisille aika tuttu paikka. Se avattiin viime toukokuussa, ja avajaisissa oli tupa täynnä ihmisiä. Myöhemminkin asiakkaat ovat tuntuneet löytävän Hippakauppaan mukavasti.\nVaikket asuisikaan ihan Jyväskylän lähellä, kannattaa Hippakauppa pitää mielessä. Muualta tulevienkin on nimittäin helppo poiketa kurkkaamaan tämän ihanan kirppiksen valikoima, jos reitti kulkee Vaajakosken liikenneympyrän kautta. Hippakauppa sijaitsee nimittäin aivan liikenneympyrän kyljessä, Vaajakosken keskustassa, joten kurvaus kirpparin kautta ei muuta matkasuunnitelmia merkittävästi. Jyväskylän keskustasta matkaa Vaajakoskelle on noin yhdeksän kilometriä. Jos matkassa on lapsia, on pysähdys heillekin ihan oivallinen, koska Hippakaupassa on kaiken muun hyvän lisäksi myös kiva leikkipaikka, lastenhoitohuone ja mikro ruokien lämmitystä varten.\nHippakaupassa on hyvä valikoima siistikuntoisia, käytettyjä lastenvaatteita ja -tarvikkeita. Kaupassa on sekä itsepalvelukirppiksen periaatteella toimivia myyntipaikkoja että omissa kokoryhmissään esillä olevia valikoituja lastenvaatteita. Omat paikkansa on myös ulkovaatteille, kengille ja äitiysvaatteille. Myös kausitarvikkeet on huomioitu hienosti. Kesällä esillä on uikkareita, aurinkohattuja ja muuta kesäkivaa, kun taas talvella pääosaan pääsevät talviurheiluvälineet. Tällä hetkellä esimerkiksi käytettyjä luistimia on tarjolla mukavasti.\nParasta Hippakaupassa on kuitenkin palvelu. Kaupan omistaja, useimmiten tiskin takana oleva Ilona, päivittää ahkerasti Hippakaupan omia Facebook-sivuja. Tykkäämällä sivuista uutisvirtaasi tupsahtaa Hippakaupan ajankohtaisia asioita ja tietoa uusista kirppispöydistä ja niissä myytävistä vaatteista. Itse esimerkiksi sain kesällä ison kasan juuri silloin meillä hakusessa olleita 104 senttisiä vaatteita, kun bongasin Hippakaupan pöytäpäivityksen heti aamusta. Marssin kauppaan pikimmiten ja nappasin parhaat päältä. Aika loistavaa, vai mitä?\nKäytettyjen vaatteiden ja tavaroiden lisäksi Hippakaupassa on myynnissä monien paikallisten käsityöläisten tuotoksia. On siis Kotvasia-pipoa ja monenlaista muuta kivaa. Kannattaa käydä katsastamassa käsityö- ja lahjapuodin valikoima!\nHippakaupan vieressä on muuten toinenkin kirppis, Vaajapörssi, jossa myydään vaatetta kaikenikäisille. On myös sisustustavaraa ja huonekalujakin. Vaajakoskelle voi siis tehdä kirppismatkan ihan vartavastenkin! :)\nSuuren paljastuksen säästin loppuun. Hippakauppa nimittäin muuttaa helmikuun alussa uusiin tiloihin! Ei kuitenkaan kauas, sillä tällä hetkellä puotia varten rempataan uutta tilaa saman rakennuksen toisesta päästä. Luvassa on entistä kompaktimmat ja kivemmat tilat. Toiminta sen sijaan jatkuu samana ja, jos mahdollista, palvelu entistä parempana. Uuden Hippakaupan avajaisia vietetään helmikuun toinen päivä!\nTunnisteet: kirpputori, lapset, lifestyle, ompelu, pipot\nEn koskaan ole ollut erityisemmin kääretorttujen ystävä. Myöskään puolukasta en ole juurikaan perustanut. Jotain on kuitenkin tapahtunut, sillä leivoin ruis-puolukkakääretorttua pakasteessa olevista puolukoista jo toistamiseen! Siinä puolukan ja rukiin metsäinen maku saa lempeän parin kermasta ja rahkasta. Kääretortun kuivakkuudesta ja puolukan happamuudesta ei tässä herkussa ole jälkeäkään. Eikä muuten ole enää toissapäivänä leivotusta tortustakaan!\nMuistan tehneeni tätä samaista torttua jo yläasteen kotitalouden tunnilla. Sitä en muista, pidinkö tortusta silloin, mutta nyt se ainakin maistuu mitä parhaiten. Eilen illalla nautin viimeisen palan lisäten päälle reilun annoksen puolukoita. Olen siis kai viimein maistellut puolukkaa tarpeeksi oppiakseni pitämään siitä!\n1 ¾ dl ruisjauhoa\nVoitele leivinpaperi margariinilla. Kuumenna uuni 220 asteeseen.\nVaahdota kananmunat ja sokeri kuohkeaksi vaahdoksi. Lisää ruisjauho-leivinjauheseos muna-sokerivaahtoon. Levitä taikina lpellille leivinpaperin päälle ja paista uunissa noin 8 minuuttia.\nKumoa kypsä torttulevy sokerilla ripotellun leivinpaperin päälle.\nSekoita täytteen ainekset keskenään ja levitä täyte haaleaksi jäähtyneelle torttupohjalle. Kääri torttu rullaksi ja nauti.\nNyt lumitöihin mars. Viime yönä on taas tupruttanut urakalla!\nTunnisteet: arjen ilot, leivonta, lifestyle\nEilen ompelin ison kasan pipoja Vaajakosken Hippakauppaan, ja mukana oli myös pari uutta väriä sekä nappi- että rusettipipoon. Uusissa nappipipoissa etupuolen kankaan raidoissa on luonnonvalkoista ja meleerattua harmaata. Takapuoli taas on kokonaan meleerattua harmaata. Rusettipipoissa pohjana on sama meleerattu harmaa. Rusetti on puolestaan on joko luonnonvalko-harmaa tai harmaa-pinkki.\nEtenkin luonnonvalkoisen ja harmaan yhdistelmä miellyttää nyt omaa silmääni. Se on jotenkin kivan keväinen, ja puunappi sopii siihen erinomaisesti. Mitäpä luulette, olisiko pinkki-harmaalle nappipipolle menekkiä? Entäpä jollekin muulle pirteän värikkäälle yhdistelmälle? Jemmassa olisi esimerkiksi turkoosi-keltaista raitakangasta. Niin ja vaaleapohjaista rusettipipoa on myös luvassa. Siitä tulee kuvia tuonnempana.\nKuvista näkee nyt muuten ehkä hieman aiempaa paremmin, miltä nappipipo näyttää päässä. Tällaisia mallikuvia niistä en ole saanut aiemmin juuri kuvattua, mutta tänään isosisko oli lahjottavissa. :)\nUudet kuosit ja kuvat päivittyvät pian myös verkkokauppaan.\nTunnisteet: käsityöt, lapset, lifestyle, ompelu, pipot\nSinne lähtivät nämä tytöt hoitoon. Siskon kanssa on turvallista tutustua uuteen paikkaan. Pienempi ei tainnut oikein vielä edes käsittää, mitä edessä on, kun lähti innoissaan kohti uusia leikkejä. Isompi pikkuisen arasteli alkuun, mutta lähtiessäni oli jo touhuissa tiiviisti mukana. "Minä pidän huolta pikkusiskosta ja pikkusisko pitää huolta minusta", tuumasi isompi useampaankin kertaan, kun hoidon aloituksesta puhuimme. Toivottavasti tämä ajatus kantaisi näitä neitejä koko elämän mittaisen matkan. <3\nLapset oli sinänsä helppo jättää hoitoon, sillä osittainen kotiarki jatkuu edelleen. Hoitopäiviä on näin alkuun vain kymmenen kuukaudessa. Saimme paikat kivan oloisesta ryhmiksestä, jossa varmasti riittää virikettä ja touhua, hoidosta ja huolenpidosta nyt puhumattakaan. Olo on silti vähän outo, kun istun täällä tyhjässä ja hiljaisessa talossa. Itselleni tämä on nyt paikka miettiä, mitä tulevaisuudessa teen. Aivonystyröitäni aion ainakin herätellä kohmeesta tässä kevään aikana laajentamalla ammattipätevyyttäni opiskelemalla. Myös verkkokauppaa ja pipopisnestä pitäisi taas hieman herätellä ja suunnata senkin puolesta ajatukset kohti kevättä. Jos joku tarjoaisi minulle kiinnostavaa työtä, en panisi sitäkään pahakseni. ;) Luulen, että pian on taas monta rautaa tulessa! Jotta päästään sanoista tekoihin, suuntaan nyt kohti kangaskauppaa.\nTunnisteet: arjen ilot, fiilistely, lapset, lifestyle\nVuoden 2014 viimeinen\nVuoden 2014 viimeinen käsityö valmistui juuri ennen uuden vuoden juhlia, ja ehdin kuvailla sen vielä kotona ennen lähtöämme. Pitkään jemmassa olleesta Vallilan Tanhu-kankaasta ompelin nappityynyn tupaantulijaislahjaksi kauniiseen, vastavalmistuneeseen kotiin, jossa saimme vastaanottaa vuotta 2015. Näissäkin kinkereissä villein meno taisi olla lapsikatraalla, mutta sen seuraaminen kyllä käy ihan hyvästä viihteestä! :)\nVuosien vaihtumisen ja lapsiluvun lisääntymisen huomaa myös siitä, että mammat aloittivat vuoden ensimmäisen päivän aamulenkillä. Hiljainen oli raitti hölkkäillä, mutta kyllä omaksi hyvinvoinnin vuodekseni ristimäni vuosi 2015 alkoi näin varsin hyvin!\nVuodelta 2015 toivon tasapainoista elämää, johon mahtuu unta, liikuntaa, terveellistä ruokaa, aikaa perheen ja ystävien kanssa sekä mukavia uusia haasteita! Vielä kerran, hyvää uutta vuotta ihan jokaiselle! :)\nKirppikselle Vaajakoskelle - Hippakaupan uudet tuu...


Tokion kauden 2020 olympialaiset voidaan peruuttaa, mutta ei lykätä\nEdessä oleva peruuttamisriski voi uuden koronaviruspuhan osoittautua liian vaaralliseksi Tokion olympialaisten vuoden 2020 olosuhteisiin. Suunnittelu tapahtuu Japanin uudessa kansallisstadionilla 24.-24th Heinäkuusta 9. päiväänth Elokuun olympialaisia pidetään yhtenä maailman johtavista kansainvälisistä urheilutapahtumista, joissa 11 000 urheilijaa yli 200 maasta kilpailee sekä kesä- että talvikategorioissa.\nOlympialaiset, jotka ovat miljoonia kävijöitä jokaisen syklin ajan, tarjoavat täydellisen kasvualustan taudin leviämiselle samalla kun lisäävät ristikontaminaation riskiä. Huolimatta kaupan, ulkomaisten investointien, matkojen ja matkailuun liittyvien menojen lisäämisen isäntämaissa mahdollisista ja melko kyseenalaisista taloudellisista eduista, Japani on tällä hetkellä neljännellä sijalla maailmanmittarien viruksen seurannassa, yhteensä 161 tapausta, 3 kuolemaa, ja 13 potilasta kriittisessä tilassa.\nKoska nykyinen vuoropuhelu kansainvälisen olympiakomitean ja tapahtumien järjestäjien välillä keskittyy voimakkaasti terveydenhuoltoon ja turvallisuuteen liittyviin kysymyksiin, Japani on edelleen optimistinen ja jättää arviolta kahden tai kolmen kuukauden ikkunan tarkastelua varten avoimeksi, kun taas päätetään peleistä, jotka ovat tässä vaiheessa tuskin lykätään.\n”Kaikki merkit ovat tässä vaiheessa, että se toimii normaalisti. Joten keskity vain urheiluisi ja ole varma, että KOK ei aio lähettää sinua pandemian tilanteeseen. ”\nToistaiseksi nykyaikaiset olympialaiset on peruutettu vain konfliktien aikana, kuten vuonna 1940 toisen maailmansodan aikana. Jatkettiin aiemmasta lääketieteellisestä puhkeamisesta huolimatta myös vuoden 2016 Rion pelit aloitettiin Brasiliassa esteettömästi Zika-viruksen valossa.\nKanadan entisen uimamestarin ja pisimmän palveluksessa olleen kansainvälisen olympiakomitean jäsenen lausunnossa Dick Pound keskusteli lyhyesti komitean miljardin dollarin hätärahastosta, joka on varattu mahdollisille odottamattomille olosuhteille.\nPound totesi edelleen: ”Et vain siirrä jotain olympialaisten koosta ja mittakaavasta. Siellä on niin paljon liikkuvia osia, niin monta maata ja eri vuodenaikaa, kilpailukautta ja televisiokautta. Et voi vain sanoa: "Teemme sen lokakuussa". "\nAmmuttaessaan ehdot jaettua olympialaista ajallisista ja rahallisista rajoitteista sekä tapahtuman vuosisadan vanhasta perinteestä johtuen, entinen olympialainen uskoo, että jaettu tapahtuma menettää pitoa ja johtaa sarjaan merkityksettömiä "maailmanmestaruuskilpailuja".\nHUNGRY SHARK WORLD EATS YOU ALIVE (Heinäkuu 2020).\nArmani-elokuvien elokuvat: mahdollisuus äänestää!\nArt of Banksy: Melbourne, Australia\nFerrari 599 GTO on loppuunmyyty\nMulberry peruuttaa London Fashion Week -näyttelyn\nRaakamunat heitetään PPR: n osakkeenomistajille\nCambridgen ruhtinaskunta nimitti Royal Princess -aluksen


Näkökulma | Kuntastrategia ja karvalakkilähetystö | Pääkirjoitus & mielipide | Soisalon Seutu\nNäkökulma Kuntastrategia ja karvalakkilähetystö\nUrheiluterminologiaa käyttäen voisi todeta, että kausi on lähtenyt hienosti liikkeelle. Eteen tulleita asiakokonaisuuksia on päästy ratkomaan hyvässä hengessä ja joukkue on sitoutunut yhteisiin tavoitteisiin. Joukkueena uskomme vahvasti siihen, että kun jokainen tekee parhaansa, voimme saavuttaa tavoitteemme kauden päättyessä.\nUrheilussa ja kunnallisessa päätöksenteossa on paljolti samoja elementtejä – ainakin jos politiikkaa vertaa joukkuelajeihin. Molemmissa tapauksissa yksilöt muodostavat joukkueen, joka tavoittelee menestystä. Joukkueen menestys on kiinni jokaisen pelaajan henkilökohtaisesta suorituksesta. Valmentajat ja muu joukkueenjohto antavat oman panoksensa yhtä suurella tunteenpalolla kuin kaikki kentällä olevatkin. Poikkeuksellinen koronapandemia on luonut molemmille kuitenkin omat haasteensa – myös taloudellisessa mittakaavassa. Mutta molemmat ovat silti selvinneet yllättävistä haasteista jotakuinkin kunnialla.\nSote-vaalit (eli nykykielellä hyvinvointialueen vaalit) ovat odottamassa ensi tammikuussa. Muutamia ehdokkaita on jo ilmaantunut eri puolueista Leppävirrallakin. On ensiarvoisen tärkeää Leppävirran kulmalta katsottuna, että saamme läpi edustajat huolehtimaan kuntamme äänen kuulumisesta uudessa aluevaltuustossa. Tästä asiasta kannattaa pitää ääntä ja kannustaa ihmisiä äänestämään ja vaikuttamaan oman kunnan sosiaali- ja terveydenhuollon sekä pelastustoimen asioiden sujuvuuteen Leppävirran(kin) näkövinkkelistä.\nTänään tiistaina, kun syksyinen päivä luo viimeisiä valonsäteitään kunnanviraston seinään, alkaa Leppävirran uuden kuntastrategian esittelytilaisuus kunnanvaltuutetuille valtuustosalissa. Vuoden verran uutta strategiaa on yhteistyökumppanina toiminut viestintätoimisto rakentanut ja nyt on työn ja tulosten esittelyn aika. Pelkällä uudella ”brändillä” ei meidänkään kuntamme asioita saada paremmalle kantille, mutta hyvän työkalun markkinointiin uusi kuntabrändi voi antaa. Tärkeimmässä asemassa hyvän kuntakuvan luomisessa ovat kuitenkin kunnan asukkaat. Millaista viestiä omasta kunnasta kannattaa antaa mahdolliselle uudelle, vaikkapa Etelä-Suomesta muuttoaikeissa olevalle sukulaiselle? Sitä kannattaa pohdiskella jokaisen tykönään. Yhteisenä tavoitteenamme voisi olla, että saamme käännettyä negatiivisen asukasmäärän kehityskäyrän päinvastaiseen suuntaan.\nSattuipa männä viikolla niin harvinainen tilanne, että näin kuntamme alueella partioivan poliisiauton. Ne ovat nimittäin käyneet kohtalaisen harvinaisiksi ilmestyksiksi. Leppävirtahan kuuluu ns. harva-alueeseen ja täällä poliisin näkeminen on haastavampaa kuin lottovoiton saaminen. Leppävirran kunnanhallitus on ilmaissut huolensa asian suhteen. Toimitimme kaikille 44:lle Itä-Suomen poliisilaitoksen alueella toimivalle kunnalle laatimamme vetoomuksen. Olemme myös pyytäneet kuntia allekirjoittamaan tuon vetoomuksen. Vetoomuksessa vaadimme valtiolta poliisin toiminnan kannalta tarpeellisen määrärahojen turvaamisen sekä jatkuvuuden.\nTavoitteena tulee olla kansalaisten kokonaisturvallisuudentunteen lisääntyminen myös harvaanasutuilla maaseutumaisilla alueilla. Tämä toteutetaan parhaiten poliisivirkojen lisäämisellä ja niiden kohdentamisella myös harvaanasutuille alueille.\nTärkeimmässä asemassa hyvän kuntakuvan luomisessa ovat kuitenkin kunnan asukkaat.\nKunhan vetoomus on saanut allekirjoituksensa, lähtee Leppävirralta ”karvalakkilähetystö” viemään paperin suoraan asiasta vastaavien ministereiden näppeihin. Vanha konsti on joskus parempi kuin pussillinen uusia.\nKirjoittaja on Leppävirran kunnanhallituksen puheenjohtaja (kesk.)


KIRJANPITÄJÄ, Matkatoimisto Detur Finland Oy\nIlmoituksen osoite: https://tyopaikat.oikotie.fi/tyopaikka/1137270\nHaemme osaksi Detur-konsernia tilinpäätöstaitoista\nvakituiseen työsuhteeseen Helsingin toimistoomme. Työtehtäviin kuuluu kirjanpidon lisäksi palkkalaskenta, laskutus ja reskontra sekä maksuliikenne. Lisäksi yhteydenpito viranomaistahoihin ja vuosittainen veroilmoitus.\nEdellytämme työsuhde- ja palkkalain tuntemusta, matkailualan verotuntemusta sekä vähintään viiden vuoden työkokemusta. Käytössä on Visma Nova kirjanpito-, reskontra- ja palkkalaskentaohjelmat.\nKirjalliset hakemukset 3.6. mennessä osoitteeseen tyo@detur.com tai postitse: Lönnrotinkatu 18 A, 00120 Helsinki (kuoreen merkintä “Kirjanpitäjä”). Paikka täytetään heti sopivan hakijan löydyttyä.\nDetur Finland Oy on osa kansainvälistä DETUR-matkatoimistoketjua. Detur on vuonna 1993 Turkissa perustettu matkatoimisto, viisi vuotta myöhemmin yritys laajensi toimintojaan pohjoismaihin. Detur Finland Oy perustettiin vuonna 1998 ja toimisto avattiin Helsingissä. Nyt olemme yksi johtavista matkanjärjestäjistä Skandinavian markkinoilla noin 200 000 vuosittaisella matkustajamäärällä.\nDetur on vakiinnuttanut 20 toimintavuotensa aikana asemansa Suomessa ja on kuulunut jo yli 5 vuoden ajan korkeimpaan AAA -luottoluokitusluokkaan. Suomen yrityksistä alle 0,3% kuuluu tähän luokkaan. Bisnode BD&B on myös luokitellut Deturin alhaisimpaan riskiluokitusluokkaan.\nDeturin hallinto sijaitsee Helsingissä. Puhelinpalvelun lisäksi valmismatkojamme voi varata nettisivuillamme ympäri vuorokauden, matkoja voi ostaa myös valtuutetuista matkatoimistoista kautta maan.\nMatkatoimisto Detur Finland Oy yrityssivu\nMatkatoimisto Detur Finland Oy kaikki työpaikat\nAccountor | Julkaistu 23.1.2019


Hallitus – Sivu 7 – Kotkan Munskänkarna\nTasting torstaina 17.11. klo 19 – Terveiset Veneton viinimatkalta\nHallitus 9.11.2016 Kommentoi\nViiniseuran vaalikokous pidetään torstaina 17.11.2016 klo 18:30 – 19:00 ravintola Vaustin tiloissa, Kotkankatu 7, Kotka. Kokouksen jälkeen klo 19:00 alkaa tasting, jossa Italiaan Venetoon suuntautuneelta viinimatkaltaan kertovat kuvin ja sanoin matkalle osallistuneet…\nLokakuun tasting – mukava lauantairetki Vinoteekkiin ja Sicapelleen la 22.10.16\nHallitus 4.10.2016 Kommentoi\nLauantaina 22.10.2016 viiniseura tekee viiniaiheisen retken Helsinkiin Vinoteekkiin ja Porvoon ravintola Sicapelleen. Vinoteekki on tasokas ja perinteinen viinikellariosakeyhtiö Helsingin Katajanokalla. Runsaan 15 vuoden toiminta-aikanaan siitä on kehittynyt eräs maamme arvostetuimmista viinikellareista. Viinien…\n5.9.2016 käynnistyi I-tason kurssi klo 18 Ravintola Vausti. Aiheesta lisää Koulutus ja Muut Tapahtumat -sivuilla pe 23.9.2016 Chilen uudet viinit. Alustajana Jorma Härkisaari. Ravintola Vausti pe-la 7.-8.10 Vaustin viinimessut Vausti…\nI-tason koulutus alkaa 5.9.16!\nHallitus 13.6.2016 Kommentoi\nHei munskalaiset! Kuten tastingeissä on jo alustavasti kerrottukin, aloitamme syksyllä viinintuntemuksen I-tason koulutuksen. Koulutukseen sisältyy perustiedot mm. viinin historiasta, viininviljelyksestä Ranskassa, Saksassa, Italiassa ja Espanjassa sekä geologisista ja ilmastollisista edellytyksistä niissä…\nHallitus 22.5.2016 Kommentoi\nTOUKOKUU Kevätkauden viimeisessä tastingissä 20.5.2016. maistelimme korkealaatuisia samppanjoita ja kuohuviinejä Antti Pettisen ja Kaisa Piiraisen johdolla ravintola Vaustissa. Lisäksi Antti ja Kaisa kertoivat kuulumiset Düsseldorfissa vuosittain järjestettävistä ProWein-viinimessuista, joilla kuluvan vuoden maaliskuussa jälleen…\nHallitus 1.5.2016 Kommentoi\nHUHTIKUU Huhtikuun tastingissa Munskalaiset tutustuivat oluisiin pienpanimomestari Kai Rairaman johdatuksella. Trendikäs ilta oluiden ja street foodin parissa ravintola Vaustissa.\nHallitus 4.4.2016 Kommentoi\nMaaliskuun tasting pidettiin perjantaina 18.3.2016 . Aloitimme vuosikokouksella. Tastingin aiheena oli Etelä-Afrikan Pinotage & vriende Vaustin afrikkalaishenkisen maistelulautasen kera. Esittelijänä toimi Teemu Laaksonen Arvid Nordqvistlta. Etelä-Afrikan Pinotaget ovat viime aikoina laadullisesti hypähtäneet aivan uuteen ulottuvuuteen….\nJoulukuun tasting – Vuoden viinit 2020 ja 2021. Pe 10.12.21 klo 19 Vausti 29.11.2021\nKevään -22 kalenteri 25.10.2021\nSyksyn -21 tastingkalenteri 25.10.2021\nVaalikokous ja lokakuun tasting 8.10.21 alk klo 18.30 25.9.2021\nSyyskuun tasting 10.9.21 Chateau Musarin viinit, Ravintola Vausti 27.8.2021


Bibliofiilin päiväunia – Sivu 2 – Kirjallisuusblogi\n3.1.2022 1.1.2022 Seregi7 kommenttia\nMaailmassa on liikaa hyviä kirjoja. Miksi siis tuhlata aikaa huonoihin kirjoihin? Mietin jo viime vuoden puolella listan tekemistä kesken jääneistä kirjoista. Nyt toteutan sen.\nPidin kovasti Alice Osemanin Heartstopper-sarjakuvista. Aiemmin ilmestynyt romaani Solitaire takkusi. Jätin kesken parinkymmenen sivun jälkeen. Alussa oli myös intoilua Pottereista, joka ei varmastikaan avaudu Pottereita lukemattomalle.\n1920-luvulle sijoittuva saksalainen dekkari. Luin 170 sivua kirjan 588 sivusta. Kirjassa ei ole sinänsä vikaa, mutta sitä paljon puhuttua lukuimua ei vaan syntynyt. Odottelen, että vaihdan jossain kohtaa Netflixin HBO:hon ja katson Babylon Berlin tv-sarjan sieltä.\nHannu Mäkelä & Kirsi Piha: Pimeän yli\nTykkäsin ideasta, että Piha kirjoitti kirjeitä lapsuutensa kirjailijan kanssa. Kirja on kuitenkin liian paksu. Luin ensimmäiset 50 sivua ja tuntui, ettei aihe kanna 463:a sivua.\nKuuntelin kymmenen tuntia tätähä 28 tuntista äänikirjaa Obaman itsensä lukemana h i t a a l l a äänellä. Kirja on liian yksityiskohtainen ja olisi kaivannut paljon karsintaa. Näin Instagramissa, kun joku lehteili painettua yli 700-sivuista kirjaa ja totesi sivujen olevan vanhan perheraamatun sivujen paksuisia. Tykkäsin Obaman ensimmäisestä Dreams from my Father-kirjasta, koska se oli henkilökohtaisempi. Uusimmassa käydään esimerkiksi yksityiskohtaisesti hallinnon jäsenten nimiä ja taustoja. Ei kiinnosta.\nLuin tätä kirjaa yli 130 sivua, kunnes alkoi tuntua, että olisin jo lukenut tämän kirjan aiemmin. Mustien oikeudet ja nuori epävarma nainen deittailemassa tuntuivat joltain, mitä luin jo viime vuonna useammassa kirjassa.\nKahlasin tätä jopa puoleenväliin ennen kuin luovutin. Hahmot olivat luotaantyöntäviä ja menin sekaisin vuosiluvuissa. Cathyjäkin oli kaksi! Yritin katsoa vuonna 2011 tehtyä elokuvaa, mutta sekään ei napannut. Onneksi Kate Bushin Wutherinh heights-biisi on hyvä.\nSatu Pihlaja: Valinnan paikka. Näin teet parempia päätöksiä.\nSelf-help kirja, jonka nimi kertookin kaiken. Olisin tarvinnut tätä uupumisen ja burnoutin kynnyksellä 2012. Nyt taas tuntui, et osaan jo nää jutut.\nFlorence Given: Olen upea, mutta en sinun mieliksesi.\nTämä on varmastikin sopiva kirja aloittelevalle feministille tai itseään etsivälle nuorelle. Itse en pitänyt kirjoittajan tyylistä ja olisin halunnut syvällisempää sukellusta aiheisiin voimaantumisen sijaan.\nAntti Nylén: Johdatus filmiaikaan\n247 sivua esseemuotoista perustelua sille, miksi filmikuvaaminen on hienompaa kuin digikuvaaminen. Jätin kesken liian myöhään sadan sivun kohdalla.\nKlassikkolukupiirissä oli tarkoituksena lukea Austenia. Luin kirjaa neljäsosan, mutta totesin, että menen sekaisin edelleen hahmoissa ja liika teen lipittäminen alkoi kyllästyttää. Toisin kuin Humisevan harjun tapauksessa, elokuva oli hyvä. Tässä tapauksessa se oli vuoden 1995 elokuva.\nJuha Ketola: Älä syötä ruokahukkaa\nKirjassa yritetään opettaa ruokahukan välttämistä. Minua kuitenin alkoi ärsyttää, kun kirjassa hoettiin, että kaupassa tulisi käydä mahdollisimman usein, jotta kotona olisi tuoretta ruokaa. Itse olen suunniteltujen viikko-ostosten kannalla. Itse varmasti muutoin menisin nälkäisenä kauppaan ja kyllähän sen tietää, miten siinä kävisi.\nJohanna Tolppola: 15 tarinaa hyvinvoinnista\nEx tempore-laina kirjastosta. Luin kaksi ensimmäistä tarinaa ja selasin muita. Tarinat vaikuttivat liian samanlaisilta, joten en enää tuhlannut aikaani.\nTämän minä oikeasti haluaisin lukea, mutta kirjaston eräpäivä ja muut luettavat kirjat painoivat vastaan. Kirja olisi vaatinut perehtymistä ja kaipasin sillä hetkellä kevyttä lukemista.\nOdotin paljon enemmän Hercule Poirotin seikkailuilta! Kirja on tylsä ja siinä on paljon toistoa. Eiköhän sen jo kerralla usko, että muut pitävät uhria liioittelijana ja valehtelijana.\nMarisha Rasi-Koskinen: Katatina\nEi vaan lähtenyt. En halunnut kiduttaa itseäni.\nEeva Joenpelto: Vetää kaikista ovista.\nHalusin mukaan Joenpelto-hypeen. Tän lukeminen tökki kuitenkin paljon, koska en ymmärtänyt murretta! En haluaisi olla se, joka dissaa murteita, mutta tässä tapauksessa ei murre ollut edukseen.\nLeila Slimari: Toisten maa\nLuen ensimmäiset kaksikymmentä sivua. Ei napannut. En saanut tarinasta kiinni. Seuraava.\nHéctor García: Ichigo ichie\nSelf-help-kirja, jonka sanoman osasin tiivistää jo parin sivun jälkeen “nauti hetkestä”.\nPidin tästä kirjasarjasta… joskus 20 vuotta sitten. Yritin kuunnella tätä äänikirjana, mutta Beckyn huono työmoraali ja holtiton rahankäyttö ei naurattanut\nPauli Kallio & Pentti Otsamo: M.A Castren ja Siperian kielioppi\nSarjakuva kertoo M.A Castrenista, joka matkustaa Siperiaan tutkimaan suomensukuisia kansoja. Lukeminen tyssäsi siihen, että välill kursiivia tekstiä oli vaikea lukea. Lisäksi kunkin luvun alalaidassa oli sarjakuva, jota olisi pitänyt vielä erikseeen seurata päätarinan lisäksi.\nJeff Mariotti, Tom Morgan & Scott J. Campbell: Barack Obama: the comic book biography\nOlin lukenut aiemminkin Obaman tarinan monesta lähteestä enkä tuntenut saavani mitään uutta tästä.\nJuha K. Tapio: Frankensteinin muistikirja\nKirjassa on hyvä premissi Frankensteinin hirviöstä 1900-luvun alussa. Tarina ei kuitenkaan lähtenyt vetämään, joten jätin kesken.\nLuin pari lukua, mutta ei ollut minua varten. Suoritan varmaan Helmet-lukuhaasteen satukirja kohdan jollain ohuemmalla kirjalla.\nLuin vastaavan kirjan Eeva Joenpellosta, jossa oli katkelmia Joenpellon tuotannosta ja haastatteluista sekä Aholan esseitä. Konsepti on kiva, mutta jostain syystä en innostunut Canth-versiosta niin paljoa.\nJäikö sinulla kesken kirjoja vuonna 2021?


Lähihoitaja, Avokuntoutuspalvelut, Espoon kaupunki\nIlmoituksen osoite: https://tyopaikat.oikotie.fi/tyopaikka/1496631\nKuvaus tehtävästä: Lähihoitajan tehtävä sijoittuu avokuntoutuspalvelujen keskitetyn ajanvarauksen tiimiin, jonka tehtävänä on huolehtia eri toimintojen uusien aikojen varaamisesta sekä tarvittavista muutoksista ajanvarauskirjoilla. Ajanvarauksen käytössä on takaisinsoittojärjestelmä. Lisäksi osa ajoista varataan Kutsu-järjestelmän kautta. Ajanvarauksen lisäksi tehtävään kuuluu esimerkiksi toimistotehtäviä, mm. tilausten tekemistä.\nTyöpaikan nimi: Avokuntoutuspalvelut\nTyöaika: 114.75 h/ 3 viikon aikana\nArvostamme hyvää asennetta ja taitoa asiakaspalveluun, organisointitaitoja sekä paineensietokykyä ja joustavuutta muuttuvissa tilanteissa. Lisäksi arvostamme yhteistyö- ja vuorovaikutustaitoja.


Testissä tiramisu raakana | PALEOKEITTIÖ\nJoulu, Makeat herkut, Reseptit, SEMIPALEO\nPublished on 30.12.2013\nTestissä tiramisu raakana\nTuuppastaan sitten se viimeinenkin joulun resepti ihmisten ilmoille! Tai ei tämä nyt varsinaisesti ole niin jouluinen, vaikka itse sitä jouluksi Johan & Nystömin kahvilan innoittamana valmistinkin. Tiramisu sopii tilanteeseen kuin tilanteeseen. Myös raakana. Vaikkapa hitusen tervempään uuteenvuoteen ;)\nAikani googlailin kakkureseptejä ja otin lopulta lähtökohdaksi tämän Helsingin Sanomien reseptin. Koska se tuntui sopivan yksinkertaiselta. Ja koska lähes kaikki ainekset löytyivät jo valmiiksi kaapista. Vain tocon kävin nappaamassa luontaistuotekaupasta. Maksoin sen kyllä. Myös rommin kävin ”lainaamassa” äipältä ;)\nKakun valmistuksessa on karkeasti viisi eri vaihetta. Aloita täytteen valmistamisesta, valmista sitten pohja, kokoa kakku, anna jähmettyä ja koristele.\n4 dl kookoskermaa\n1 dl kookospalmusokeria (liikaa!)\n~1/2 tl jauhettua vaniljaa tai siemenet tangosta\n2 rkl pikakahvijauhetta\n2 rkl riisinlesejauhetta eli tocoa\n1 1/2 dl kookosöljyä\nVatkaa jääkaappikylmä, valutettu kookoskerma vaahdoksi.\nLisää vaahdon joukkoon kuiva-aineet.\nLisää sulatettu kookosöljy hiljalleen nauhana kermamassan joukkoon.\nLaita jääkaappiin ”jähmettymään” siksi aikaa kun valmistat pohjan. Sekoita välillä.\nNäin minä sen tein. Jos haluat päästä helpolla, niin heitä kaikki muut ainekset, paitsi kookosöljy tehosekoittimeen ja surauta tasaiseksi vaahdoksi. Lisää lopuksi nestemäinen kookosöljy nauhana sekaan.\nTäytteestä tuli omaan makuun aivan liian makeaa eli ainakin minä aion seuraavalla kerralla vähentää kookossokeria reippaasti sekä täytteestä, että pohjasta.\n2 dl mantelijauhoa\n~1/2 tl suolaa (himalajaa hiukkasen enemmän)\nmausteeksi hieman Ceyloninkanelia\n(1 rkl rommia, marsalaa tai jotain muuta sopivaa alkomaholia, esim. kahvi- tai mantelilikööriä)\nSekoita kuiva-aineet kulhossa.\nLisää nestemäinen kookosöljy.\nSekoita ”käsin” kuivahkoksi taikinaksi. Sekoittaminen onnistui hyvin lusikalla painelemalla lopuksi massaa kulhoa vasten niin, että kookosöljyn sai ”hierottua” kuiva-aineisiin.\nLisää ja sekoita tarvittaessa alkoholi pohjamassaan.\nPainele pohjamassa vuoan pohjalle. Itse käytin 21 x 16 cm lasivuokaa.\nAnna jähmettyä ~15 min jääkaapissa, jonka jälkeen voit levittää täytteen pohjan päälle.\nKoristele valmis tiramisu sihtaamalle päälle raakakaakaojauhetta. Kohmeiset marjat antavat kakulle vähän väriä. Itse käytin pakastimesta oranssina hehkuvia tyrnimarjoja. Tarjoile kakku vähintään jääkaappikylmänä, mieluiten ehkä pakastinkylmänä.\nValmistin kakun noin vuorokautta ennen tarjoilua ja annoin maustua ja kiinteytyä sen aikaa jääkaapissa. Koristelemisen hoidin seuraavana päivänä.\nKakku ei ollut mikään joulun jälkkäripöydän suuri menestys. Myös itseäni häiritsi sen makeus sekä turhan romminen maku. Mulla ei tosiaan ollut hajuakaan, paljonko viinaa yhden kakun maustamiseen tarvitaan ja sitä sitten tuli lisättyä vähän reilummalla kädellä, kun välitön makutesti sitä tuntui kaipaavan. Maustuminen ei vaan tapahtunut hetkessä ja seuraavana päivänä maistelimme melko tujua tiramisua, hah hah! Mutta ratkaisu löytyi pakastimesta. Jääkylmä kakku maistui oikein hyvälle. Ja jos tästä kokeilusta vielä innostun tekemään seuraavan editionin, niin jähmetän ja tarjoilen kakun todennäköisesti melko suoraan pakastimesta. Jääkaappi ei nimittäin riittänyt paljoa täytettä jähmettämään. Liekö syynä suuri sokerimäärä vai mikä?\nLoppuun vielä pieni varoituksen sana. Vaikka raakakakut ja muut terveysleivonnaiset ovatkin se parempi vaihtoehto, niin ei näitä nyt sentään edes sen varjolla ihan joka päivä sovi vedellä. Loppujen lopuksi terveyskakut ovat melkoisia energiapommeja pähkinöineen, öljyineen, kuivahedelmineen ym. raaka-aineineen. Vaikkakin täyteläisyytensä vuoksi usein vain pieni pala kakkua riittää =)\nThis entry was posted in: Joulu, Makeat herkut, Reseptit, SEMIPALEO\nTagged with: joulu, raakakakku, tiramisu\nHeippa, tuo sinun reseptisi, jonka olet Hesarin ruokatorstain sivuilta ottanut, on juuri Johan&Nyströmille raakakakkuja tehtailevan Suvin tekemä. Hänen firmansa My name is Cake tekee suurimman osan kahvilan raakakakuista. Eli Nyströmillä olet inspiroitunut tuon sinun reseptisi alkuperäisen tekijän kakusta!\nKiitos infosta, Jomppuomppu! =)\nKiitos reseptistä ja arvostelusta. Mutta mitä tarkoittaa valutettu kookoskerma?\nHeh, tämä taitaa olla emännän ihan oma termi =D Mutta valutettu kookoskerma tarkoittaa sitä, että kun avaat jääkaappikylmän kookoskermapurkin sitä hölskyttelemättä, niin kerman lisäksi purkissa on yleensä siitä erottunutta vettä. Eli kaada ylimääräinen vesi pois ja käytä täyteläisempi/rasvaisempi kermaosa. Näin kookoskerman vaahdotus onnistuu parhaiten =)\nAh, loogista. Kokeillaanpa! :)\nMillä tuon tocon eli riisileseen voisi korvata, ettei maku kovasti muutu? Asun Ranskassa ja täällä ei ole läheskään niin paljon ”superfoodeja” kuin Suomessa. :)\nEn itse asiassa tiedä, kuinka suuri merkitys tocolla tässä kakussa on. Sitä pitäisi melkein kysyä alkuperäisen reseptin kehittäjältä. Toisiko täytteeseen rakennetta ja ”kermaisuutta”?\nToco on itsellenikin uusi tuttavuus. Kuten nämä raakakakutkin. Joten valitettavasti en osaa kertoa, millä tuon voisi korvata. Tai voiko sen jättää kokonaan pois. Raakaruokailijat varmasti osaisivat kertoa. Onko ketään linjoilla? =)\nKyllä toco tuo kermaisuutta ja pehmeyttä, mutta harvoin se on mitenkään välttämätön -pikemmin kiva lisä. Laittaisin tilalle esim. lesitiinä pari teelusikkaa :)\nIso kiitos HennaOlivialle pikaisesta avusta! On emäntäkin taas piirun verran viisaampi =)))\nHih, eipä mitään :) Lesitiini on mun mielestä tosi hyvä etenkin tollasis massois missä on rasvaa. Lesitiini toimii emulgaattorina, ja tekee siitä massasta tasaisen. Laittaisin tuohon täytteeseen lesitiinin vaikka ois tocoakin :)\nVielä täsmennystä kaipaisin, HennaOlivia! Eli tarkoitatko soijalesitiiniä? Itse pyrin soijapohjaisia tuotteita välttämään, kuten varmasti moni muukin paleoisti. Näissä olosuhteissa lienee toco parempi vaihtoehto. Mutta jos ei paleopipo kovasti kiristä tai ei tocoa ole saatavilla, niin lesitiini lienee oiva vaihtoehto. Ja jos nyt oikein tulkitsin, niin täyte onnistunee mainiosti myös ilman näitä emulgaattoreita =)\nSoija- tai auringonkukkalesitiini. Tossa määrässä, mitä noihin täytteisiin yms.tulee on niin marginaalinen määrä soijaa, etten koe et sillä on vaikutusta mihinkään. Muuten en kyllä soijaa käytä missään muodossa, enpä taida olla ikinä edes maistanut :D\nLaitan viel Chris Kresserin hyvän tekstin soijalesitiinistä:http://chriskresser.com/harmful-or-harmless-soy-lecithin :) Siinäkin pointti on, että noin pienellä määrällä mitä lesitiiniä käytetään yleensä, ei ole mitään merkitystä. Soija-allergikot on asia erikseen, mut hekin ovat yleensä allergisia soijan proteiinille, jota lesitiinissä ei ole jäljellä -mutta parempi tietty pysyä erossa soijasta, kuin leikkiä tulella jos on allerginen!\nJuuri näin itsekin ajattelen, että ei pieni määrä silloin tällöin terveellä ihmisellä vahinkoa saa aikaiseksi. Halusin kuitenkin täsmentää, koska linjoilla lienee myös ihmisiä, joille pienestäkin määrästä saattaa olla haittaa. Toisaalta yritän itse ajatella (ja opettaakin ;)) niin, että ruoka-aineen kuin ruoka-aineen kohdalla valitsee kullakin hetkellä sen parhaimman mahdollisen saatavilla olevan vaihtoehdon =). Soijalesitiini on monen muun ohella yksi näistä harmaan alueen ruoka-aineista, jonka kohdalla jokaisen täytyy itse vetää itselleen parhaiten sopiva linjaus. Toivotaan kuitenkin, että Päivi sai apua tästä keskustelusta =)\nJa kiitos vielä Sinulle, HennaOlivia! =) Sori, että vastaus viivästyi kun oli tässä näitä teknisiä mutkia matkassa ;)\nOlen tutustunut sivustoosi parin päivän ajan, ihan mahtavaa!\nSitten pieni kyssäri, pähkinöille allergisena utelen, että onko mantelijauholle jotain sopivaa korviketta? Kovin monissa leivonnaisohjeissa – täällä ja muualla – käytetään mantelijauhoja, mutta sepä ei sovi minulle. Ettei vaan liian helpolla pääsis aloittelemaa paleo-kokeilua.\nKiitos palautteestasi, Mellis! =) Mahtaisikohan kookoshiutaleet toimia tässä ja kookosjauho noin yleensä? Itse en ole käyttänyt muita kuin manteli-, kookos- ja pähkinäjauhoja/rouheita. Mites siemenet? Saisikohan niistä sopivaa jauhetta/rouhetta? Porkkanaraaste? Tai mehustamista ylitse jäävä kuituinen massa? En tiedä toimivatko. Kunhan heittelin ajatuksia ilmaan. Kokeile! Tule sitten kertomaan, kuinka kävi =)\nMulperimarjat toimii hyvin pähkinöiden tilalla raakakakuissa. Manteli ei muuten ole pähkinä. Meidän pähkinäallergikot pystyvät syömään mantelia.\nKiitos vinkistä, Lallu! =)\nVastaa käyttäjälle JohannaGr... Peruuta vastaus\nEdellinen artikkeliGlögimaustettu nyhtöpossu\nSeuraava artikkeliLennä kuin pingviini!


Huopapalloja: elokuuta 2013\nLähettänyt Hezku klo tiistaina, elokuuta 27, 2013 2 kommenttia:\nLähettänyt Hezku klo torstaina, elokuuta 22, 2013 2 kommenttia:\nVihdoin sain valmiin huivin kuvattua. Tätä oli niin ihana neuloa ja työ valmistui nopeasti.\nMallina on Keskitys ja suunnittelija Emma karvonen\nLanka on 100 % villaa itse kasvivärjättyä. Työhön tarvittiin kaksi väriä miulla tosin on muutama enemmän. Saman vahvuisessa langassa ei ollu nii paljoa samaa väriä että minulla se olisi onnistunut. Joten käytin usemapaa väriä. Koko huivissa toinen lanka on samaa väriä ja se on vihertävä joka on värjätty kuivatuilla samettijaloilla. Toisen langan väreinä on erisävyisii keltasii, joiden värjäyksee on käytetty koivua, pietaryrtin varsia ja punasipulin kuoria.\nEhkä ihan hyvä kun olen nyt joitaki keriä kasvivärjättyjä saanu jo tuhottua kun on kattila ollu taas porisemassa ja lisää lankaa on värjäilty. Sekä suunnitelmissa on vielä muutama värjäys kerta.\nLähettänyt Hezku klo maanantaina, elokuuta 19, 2013 1 kommentti:\nSillon kun joskus muinoin muutin ekaa omaa kämppä ainokainen huonakalu minkä sinne ostin oli tv- taso. Ja seki oikee mahollisimman yksinkertanen perusmalli mitä jyskistä halvalla löyty. Taso on ollu ahkeras käytös ja kiers miun mukana Kuopiossakin. Tosin yhtä asiaa siinä tasossa ihmeteltii alusta asti. Kun siinä on takaseinässä levy, joka on ihan mukava kun ei näy johtoviidakko kaikille, mutta siin levys on nii pieni reikä ettei skart -johon pää mahtunu siitä läpi. Piti sitte hiukan puukolla koverrella sitä reikää, että sai johon pään mahtumaa reijästä läpi.\nNyt sitte miulla on hiukan isompi ja korkeampi taso, joka sekin on tutuilta saatu. Oli aika keksiä vanhalle tasolle uusi elämä. No aika nopeasti selvis että siitähän tulee kukkapöytä ikkunan eteen. Jossakin vaiheessa tuli sitten villi aajatus jos päällystäis sen vanhoilla aku ankoilla. Aluks meinasin et jos tekis liimaukset decoupage -lakalla. Sitte kun aloi kattelee sen hintoja totesin että pakko on löytyy joku halvempiki vaihtoehto. Jossakin olin joskus lukenu että joku oli liimana käyttäny huonekalulakkaa joten päätin sitä kokeilla. Ei muutakun sukulaisilt kyselee nippua vanhoja akuja ja maalikauppaa hakemaa lakkaa. Sarjakuva ruutujen leikkaminen irti oliki sitte se kaikista aikaa vievein homma.\nOn kaikkia hahmoja joita niissä lehdis oli. Mustanaamioo ja Hannu Hanhea ei tainu olla yhtää. Mut ehkä mä pärjään ilman niitäkii. Taso on päällystetty päältä ja sisältä. Hyllyn jätin puunvärikseks, jotta se hiukan rauhottaa kokonaisuutta.\nPinnalle vesin vielä kaksi kierrosta lakkaapäälle, jos vaikka pinta kestäisi paremmin. Nyt sain vihdoin nostettuu kukat pois ruokapöydältä, kun pinta oli varmast kuiva.\nYksi kukkaviidakon asukki on posliinikukka, tuo on ollu miulla jo viisi vuotta ja se ei ole tehny muutakun kasvattanu aina vaan uusia lehtiä. Joku miulle jo sano että sille on varmaa tapahtun "nupittuminen" (sana jota en oo ikinä aikasemmin kuullu), eli sen pituus kasvu on pysähtyny ja se vaan tuuhenee. Mie oon silti uskonu ja jaksanu uskoo että kyllä se siitä vielä joskus kukkii. No kuukaus sitte näin pienen "liaanin" alun joka oli noin 3 cm pitkä. Kaks viikkoa sitte piti letittaa rautalangasta kehikko liaanille. Ja tällä hetkellä pituutta on noin 40 cm. Ehkö se jo talven aikana kukkii. Äitillä on kuitenki samaa aikaa laitettu lehtipistokas kun tuo ja se on kukkinu jo vissii kolmen vuoden ajan. Siinä sen näkee et kukat ei oo samanlaisii ja kasvaa erilailla eripaikassa.\nTervetuloa myös uusi lukija =)\nLähettänyt Hezku klo sunnuntaina, elokuuta 18, 2013 1 kommentti:\nTunnisteet: päällystäminen, viherpeukalot\nTuttava pyysi jos 50 vuotis lahjaks vois saaha tohvelit. Ja tietysti toive piti toteuttaa, ei muutakun väri toiveita kyselemää. No varsinaista väritoivetta ei ollu joten sain valita värit itse.\nLopulta päädyin oranssiin, johon hiukka laittelin kirjavasta merinovillasta kiehkuroita koristeeksi. Koko on 42-43. Koriste kukat tein novitan 7 veikasta, äiteellä sattu olemaa sopivan värisenä sitä. Itellä ei oikee oranssia sopivaa lankaa löytyny. Napit on katajaa ja paikallisen puunikkarin tekemät. Toinen nappi esittää V kirjainta vaikka hiukan näyttää Y: ltä. Mutta ei anneta pikkuvikojen haitata. Näin tossujen omistaja tietää kumpi kuuluu oikeaan ja kumpi vasempaan jalkaan. Tossujen pohjassa on maitokumiliima joka tekee pohjista kestävämmät ja ei-liukkaat.\nLähettänyt Hezku klo keskiviikkona, elokuuta 14, 2013 2 kommenttia:\nJokunen viikko sitte meillä kaakonkulmalla kansainvälinen arabihevos näyttely. Ja pakkohan se oli mennä kattomaa minkäslaiselta meininki siellä näytti. Hiukan oli erilaista meno kuin poninäyttelyissä missä oon ollu. Nyt oli kyllä vauhtia hepojen esityksissä. Kateeksi ei käyny esittäjille jotka joutu juoksemaan ihan tosissaan pysyäkseen vauhissa mukana. Tässä muutama kuvanen.\nLisäksi samaa aikaa oli vielä tosin eri paikassa koirien agility kilpailut. Myös sieltä muutama kuvanen\nNyt kun on enemmän kuvaillu jokapuolella ja erilaisia juttuja, alkaa vihdoin aukeamaa tuon kameran erilaiset salat. Ja ei muutakun harjotuksia jatkamaa.\nLähettänyt Hezku klo tiistaina, elokuuta 13, 2013 Ei kommentteja:\nLähettänyt Hezku klo perjantaina, elokuuta 09, 2013 Ei kommentteja:\nViime viikko meni aika lailla Kuopiossa. Ensin oli näyttelyn rakennus ja sitte vielä avajaiset siihen päälle.\nPakkasin kaks huopatyötä pakettiin ja lähin viemää niitä junalla kohti näyttelypaikkaa. Oli juna sen verran täys että työt matkusti käytävällä nojaillen miun tuolin käsinojaa.\nMeillä oli näyttely paikalla onneks ovet auki ja ripustus joukot työn touhussa kun saavuin savoo, joten ei tarvinu tauluja kantaa koko kuopion halki, vaan sain vietyä ne heti omille paikoilleen.\nTorstaina oli sitte avajaiset ja ihmisiäkin ihan mukavasti paikalla. Tosin minulla ei ollu yhtään "omaa" vierasta paikalla. Kotipuolesta kun on hiukan pitkä matka sinne ja arkipäivänä kaikki on kuitenki töissä ja ei olis kerinny sinne mitenkä oikeaa aikaa. Mutta ei se mitään, tuommonen on miulle jo jotenki ihan normaalia ja olen tuollaseen tottunu.\nLähettänyt Hezku klo maanantaina, elokuuta 05, 2013 Ei kommentteja:


51,5 m² Holvastintie 4, 36240 Kangasala Kerrostalo Kaksio myynnissä - Oikotie 16096307\nMyytävät asunnot Kangasala Nattari Holvastintie 4, 36240 Kangasala\n78 000 €●51,5 m²\nHolvastintie 4, Nattari, Kangasala●2h, k, kph, vh\nTämä kiva koti sijaitsee Nattarin suositulla alueella. Tampereen seudun joukkoliikenteen bussit kulkevat sujuvasti läheistä Holvastintietä. Talo on rakennettu 1977. Merkittäviä remontteja on jo takana esim. käyttövesiputki-, ikkuna- ja parvekesaneeraus. Alueella on lähikauppa ja terveysasema; Prisman liikekeskukselle on lyhyt matka. Monia ulkoilureittejä sekä Kaukajärven uimaranta Liutussa on lähellä.\nKoti on siistissä kunnossa. Heti eteisessä on tilava vaatehuone. Makuuhuoneessa on myös hyvin tilaa. Keittiö ja olohuone ovat kätevästi vierekkäin.\nTilaa oma esittelysi, niin mennään katsomaan.\nHolvastintie 4, 36240 Kangasala\nPäätetty: ABC-talon kattokaivojen (2 kpl) uusiminen. Kunnossapitotarveselvityksen mukaan vuosina 2020-2025: Katokset päätyportaisiin, ulko-ovien katoksien uusinta. Katon höyrypussien ja saumojen korjaaminen, katon pinnoitus. Kellatilojen lattioiden kunnostus. Lämmönsiirtimen uusiminen.\nKäyttöveden linjaventtiilit, kylmäkellarin lauduttimet, porrashuoneiden sekä kellarikäytävän lattioiden maalaus 1993. Huopakate uusittu, pesulan remontointi 1994. Kylmäkellareiden lattioiden maalaus 1995. Parkkipaikan lämmityspistokkeiden uusinta 1996. Kiinteistöautomatiikka, lukostojen sarjoitus, lämmönjakohuoneen saneeraus, IV-venttiilit portaisiin 1997. Parvekesaneeraus 2007. Bauer-vedenkäsittelylaitteen asennus lämmitykseen 2008. Käyttövesiputkistosaneeraus, E-rapun kattokaivon korjaus, DE-talon kellarikerrkosen sadevesivahingon korjaus 2011. Ikkunoiden ja parvekeovien uusinta, saunojen löylyhuoneiden saneeraus, D-portaan kattokaivon korjaus 2015. IV-kanavien nuohos ja säätö 2017. Sokkeleiden korjaus, patteriverkoston tasapainotus ja säätö, termostaattien uusiminen, C-rapun poistoilmapuhallin uusittu 2018. Taloautomaatio uusittu, C26 kosteusvaurion korjaaminen 2019. Viemärituuletusputkien pakkasmanttelien uusiminen, kattokaivon uusiminen C-rappu 2020.\nVatialan koulu (etäisyys n. 0.4 km), Vatialan päiväkoti (etäisyys n. 0.2 km), Sale Nattari (etäisyys n. 0.5 km)\n73 999,67 €\n44,29 € / kk\nEnnakko 24 €/hlö/kk; tasaus mittarin mukaan\nAsunto Oy Keski-Nattari\nLinja-autot Holvastintietä ja Kangasalantietä (etäisyys n. 0.1 km)\nIrtainvarastot, pesutupa, kuivaushuone, mankeli, sauna, urheiluvälinevarasto, kylmäkellari, väestönsuoja, kaapeli-TV, laajakaista


Centria-ammattikorkeakoulussa sairaanhoitajan ammattiopintoihin tartutaan kiinni alusta lähtien. Ammattiin oppimista edistävät myös kieliopinnot, hyvinvointiyrittäjyys ja muut perusopinnot. Syventävät ammattiopinnot vahvistavat tietoja ja taitoja hoitotyön eri alueilla. Meillä on opiskelijalähtöinen tapa toimia! Opettajamme ovat ylpeitä siitä, että opiskelijat tunnetaan hyvin ja heidät voidaan huomioida yksilöllisesti. Käytössämme on erilaisia opetus- ja oppimismenetelmiä, jotka antavat opiskelijalle monipuoliset valmiudet työelämää varten. Näyttöön perustuva toiminta ja päätöksenteko ovat sairaanhoitajakoulutuksen ydinosaamista.\nSairaanhoitajan opintoihin sisältyy aina vähintään 75 opintopisteen verran kokopäiväistä ohjattua harjoittelua, joka suoritetaan opiskelun tavoitteiden mukaisesti ja ohjatusti ammattikorkeakoulun hyväksymissä harjoittelupaikoissa kotimaassa sekä ulkomailla. Harjoittelujaksojen pituudet vaihtelevat neljästä viikosta kymmeneen viikkoon. Opinnäytetyöt ja erilaiset kehittämistehtävät kuuluvat opiskelijan ammattiosaamisen kehittämiseen.\nHakukelpoisuuden koulutukseen antaa sosiaali- ja terveysalan ammatillinen perustutkinto, vastaava aiempi tutkinto tai terveysalan opistoasteen tutkinto (esimerkiksi sairaanhoitaja).\nOpinnäytetyö on opintojen loppuvaiheeseen sijoittuva laaja ja käytännönläheinen kehitys- tai tutkimushanke, joka toimii siltana opiskelun ja työelämän välillä edistäen opiskelijan siirtymistä ammatillisiin asiantuntijatehtäviin. Opinnäytetyön tavoitteena on kehittää ja osoittaa opiskelijan valmiuksia soveltaa tietojaan ja taitojaan ammattiopintoihin liittyvissä käytännön asiantuntijatehtävissä. Opinnäytetyön laajuus on 15 opintopistettä. Opinnäytetöitä on luettavissa Theseus-verkkokirjastossa: www.theseus.fi.\nSairaanhoitaja (AMK) ammattinimikettä saa käyttää ja ammattia harjoittaa vain tutkinnon suorittanut laillistettu sairaanhoitaja (AMK). Sosiaali- ja terveysalan lupa- ja valvontavirasto Valvira laillistaa sairaanhoitajan (AMK) tutkinnon suorittaneet terveydenhuollon ammattihenkilöstöstä asetetun lain (559/949) mukaisesti. Koulutus täyttää Euroopan unionin direktiivin (2013/55/EU) vaatimukset ammattipätevyyden tunnustamisesta.\nVALINTATAPA ALOITUSPAIKAT LISÄTIETOA VALINTATAVASTA\nTodistusvalinta (ylioppilastutkinto) 7 https://www.ammattikorkeakouluun.fi/hakijalle/valintatavat/todistusvalinta/#yo-pisteytys\nTodistusvalinta (ammatillinen perustutkinto / suoritettu 1.8.2015 jälkeen) 6 https://www.ammattikorkeakouluun.fi/hakijalle/valintatavat/todistusvalinta/#ammatillinen-pisteytys\nAMK-valintakoe 13 https://www.ammattikorkeakouluun.fi/hakijalle/valintatavat/amk-valintakoe/\nIlmoittaudut valintakokeeseen valitsemalla hakuaikana hakulomakkeella itsellesi sopivan ajan ja paikan tarjolla olevista vaihtoehdoista. Tarjolla olevat vaihtoehdot täyttyvät ilmoittautumisjärjestyksessä. Valinta on sitova, eikä sitä voi muuttaa hakuajan jälkeen.\nAMK-valintakoe järjestetään¿ 1. - 5.6.2020 välisenä aikana ja osallistut kokeeseen yhtenä päivänä.\nOlen Rehusen Kyösti ja opiskelen ensimmäistä vuotta sairaanhoitajaksi monimuotokoulutuksessa. Käytännössä tämä monimuoto-opiskelu tarkoittaa sitä, että voin opiskelun ohella tehdä töitä. Meillä on lähiopetusta vaihdellen muutamana päivänä viikossa.\nOlen aiemmalta ammatiltani lähihoitaja, joten asiat ovat melko tuttuja, mutta olen toisaalta näissä opinnoissa päässyt syventämään sitä aiemmin oppimaani.\nOlemme ensimmäisenä vuonna opiskelleet ihmisen terveyttä, vanhustyötä, ja ihan perustaitoja, kuten viestintää, englannin kieltä, ammattisanastoa. Opinnot lähtevät perusteista, joten lukiopohjaltakin voi lähteä opiskelemaan sairaanhoitajaksi. Ensimmäisen vuoden harjoittelu on perusterveydenhuollon harjoittelu – itse suoritin sen terveyskeskuksen vastaanotolla. Opiskelukavereista osa suoritti sen vanhustenhuollossa ja osa keskussairaalan osastoilla.\nMeidän opiskelijaryhmä on hyvin mielenkiintoinen – me ollaan niin sanottuja aikuisopiskelijoita, monessa eri elämäntilanteessa, ja se on ollut hyvin antoisaa meille kaikille.\nCentria mahdollistaa Terve Afrikka -verkoston kautta vaihdon Ugandaan ja Keniaan. Lähden sinne helmikuussa kolmeksi kuukaudeksi suorittamaan kirurgian ja sisätautien harjoittelut. Mielenkiinnolla lähden sinne!\nKannustan kaikkia niitä, jotka harkitsevat monimuotokoulutukseen hakemista. Etenkin niitä, jotka ovat ennestään lähihoitajia, koska tämä antaa niin paljon suuremmat eväät. Kannustan myös niitä, joilla ei ole hoiva-alan kokemusta, sillä tämä on niin kokonaisvaltainen ala − suosittelen!\nPääsyvaatimuksena monimuotototeutukseen oli lähihoitajan koulutus, eli kaikilta löytyi jo jotain tietoa, eikä opettajien tarvinnut opettaa kaikkea ihan alusta. Ryhmässämme on opiskelijoita ikähaarukalla 19-50 vuotta, eli monenlaista kokemusta löytyy!\nRyhmässämme on ollut alusta lähtien aivan mahtava yhteishenki! Ensimmäisen vuoden opinnot koostuivat perusopinnoista ja osaamisen päivittämisestä, jonka jälkeen kaikki opiskelijat suuntasivat harjoitteluun.\nOpinnot kestävät 3 - 3,5 vuotta ja sinä aikana suoritetaan 7-8 harjoittelua eri paikoissa, kuten terveyskeskuksessa, vuodeosastolla, kirurgisella osastolla ja sisätautien osastolla. Osa harjoittelupaikoista on pakollisia, mutta paikkoja pääsee valitsemaan myös oman mielenkiinnon mukaan. Harjoittelussa ohjaaja toimii opettajana ja opiskelijat pääsevät näkemään, miten osasto ja potilasjärjestelmät toimivat.\nMonimuotoisuus sairaanhoitajaopinnoissa tarkoittaa sitä, että meillä on kolme lähiopetuspäivää joka viikko ja niiden välissä itsenäistä opiskelua. Lähiopetuspäivän aikana käydään läpi teoriaa ja osallistutaan niin sanottuihin taitopajoihin, joissa oppii oikeasti. Taitopajoissa opitaan niitä taitoja, joita tullaan tarvitsemaan harjoitteluissa (esim. pistäminen, perushoito, kanylointi, katetrointi). Taitoja harjoitellaan muiden opiskelijoiden ja harjoitusnukkien kanssa.\nOlen ollut todella tyytyväinen opintoihini - meillä on niin mahtava porukka ja tiedän, että tulen valmistumaan upeaan ammattiin!


Local Crew MM-kisojen turvallisuuskumppanina – korona haastaa tapahtumien suunnittelua - WFC 2020\nMM-kisojen turvallisuuspalveluista vastaa Local Crew. Kisojen kulunvalvonta, turvatarkastukset sekä koronapassitarkastuksissa avustaminen työllistävät kisojen aikaan päivittäin seitsemästä kymmeneen henkilöä.\n– Mitään suuria riskejä ei MM-kisojen järjestämiseen liity. Haasteita matkalla ovat asettaneet muuttuvat koronarajoitukset ja säädökset, mutta hyvällä yhteistyöllä niistä on selvitty eteenpäin, kertoo Local Crewn Jani Lodvonen.\nViimeiset vuodet ovat olleet myös turvallisuusalan työrintamalla hijaisempaa. Seuraavia isompia tapahtumia Local Crewn kalenterissa ovat jääkiekon MM-kisat ja ensi kesänä häämöttävät festari.\n– Isojen tapahtumien suunnittelu aloitetaan yleensä noin vuotta aiemmin. Istuimme samaan pöytääm yhdessä Salibandyliiton, poliisin ja pelastuslaitoksen edustajien kanssa. Vuoden aikana kartoitetaan tapahtuman riskitekijät ja tapahtumajärjestäjän tarpeet, jataka Lodvonen.\n– Kun eletään kisojen finaaliviikonloppua, voin sanoa, että turvallisuusalan ammattilaisten näkökulmasta kisat ovat sujuneet todella hyvin. Mainion kisafiiliksen pariin päästiin jo Nordiksella ja katsojat ovat päässeet ajoissa halliin sisään, hän lopettaa.\nWFCHelsinki2020 WFCHelsinki2020 MM-kisat turvallisuus local crew


Pääsy AC/DC:n lämppäriksi on Santa Cruzille tuhannen taalan paikka | Yle Uutiset | yle.fi\nPääsy AC/DC:n lämppäriksi on Santa Cruzille tuhannen taalan paikka\nSuomalainen hard rock-yhtye Santa Cruz nousee Kantolan tapahtumapaikan lavalle ennen keskiviikon pääesiintyjää AC/DC:tä.\n22.7.2015 klo 18.10päivitetty 22.7.2015 klo 19.41\nHämeenlinnan AC/DC-keikan ensimmäisenä lämppäribändinä soittaa vuonna 2007 Helsingissä perustettu Santa Cruz. Nelihenkiselle hard rock -yhtyeelle lämppäribändinä oleminen on kuuma ja tulinen paikka, arvioi toinen yhteen perustajajäsen Arttu ”Archie” Kuosmanen.\n– Näytetään närhen munat, sanoo Kuosmanen ennen keikan alkamista. – Live Nation pyysi meitä ja me sanottiin kyllä ja se riitti. Täällä ollaan.\n– Helppo oli lähteä mukaan AC/DC:n keikalle, sanoo toinen Santa Cruzin perustajista, Joonas ”Johnny” Parkkonen. Eihän siinä oikein muuta voinut sanoa kuin totta kai lähdetään.\nParkkonen ja Kuosmanen saivat tietää tuhannen taalan paikasta jo pari kuukautta sitten, mutta virallinen vahvistus lämppäribändinä olemisesta tuli kolme viikkoa sitten.\n– Yleensä kun tulee tällaisia isoja juttuja, niin ei niihin halua uskoa ennen kuin ne ovat ihan varmoja, Parkkonen sanoo.\nKitaran opettelua AC/DC:n biiseillä\nAC/DC:n merkitys on suuri Santa Cruzille, sillä onhan se yksi rokin tärkeimmistä bändeistä, Arttu Kuosmanen sanoo. Hän muistelee opetelleensa kitaran soittoa australialaisbändin tahdissa.\n– Sen biisit oli ensimmäisiä mitä opettelin kitaralla.\nKuosmanen sanoo, että AC/DC on ehkä muokannut eniten modernia hard rock -musiikkia Rolling Stonesin ja Zeppelinin lisäksi.\nVaikka Santa Cruzin pojat ovatkin päässeet AC/DC:n lämppäriksi, niin heidän tapaamisensa on epätodennäköistä. Toiveita on, mutta ei kovin suuria, Kuosmanen ja Parkkonen myöntävät.\nSanta Cruzin soittajien yhteenlaskettu ikä oli "liki sama kuin AC/DC on ollut olemassa" eli 42 vuotta. Suomalaisbändin suunnitelmissa on tehdä paljon keikkoja.\n– Alkuvuosi on kierretty, elokuussa on lomaa ja sitten taas kiertueelle loppuvuodeksi. Hämeenlinna on tämän kesän kohokohta.\nEnsi viikonloppuna Santa Cruz on keikalla Kotkan Meripäivillä ja Pietarsaaressa bändi lämmittelee Scorpionsia.\n– Lämppäribändinä olemisen hyötynä on se, että uudet ihmiset, jotka eivät välttämättä olisi muuten tulleet sun keikalle, niin ovat paikalla kuuntelemassa, Arttu Kuosmanen sanoo. – Voit voittaa uusia faneja sun puolelle.\n– Varsinkin tällainen tilaisuus, missä on 55 000 ihmistä, niin jos vaikka niistä kymmenen prosenttia tykkää, niin onhan se 5 500 uutta fania, Joonas Parkkonen muistuttaa.\nSyksyllä Santa Cruz lähtee klubikeikoille, ja silloin nähdään kuinka hyvin kesän keikkarupeama houkuttelee uusia faneja paikalle. Sitä ennen pitää kuitenkin hoitaa sovitut lämppärikeikat – ja keskiviikkona keikka on heille erityinen, eli kuten pojat sanoivat: kyseessä on "the best of the best".\nviihdeKotimaaAC/DCSanta Cruz (yhtye)hard rockmusiikkimuusikotmusiikkikeikatrockheavy rock


Rikollinen tapaa pidättäjänsä\nKeväällä 1984 neljä urheilijanuorukaista loikkasi Virosta kumiveneellä Suomen kautta Ruotsiin, ja sai turvapaikkaoikeuden.\nNuorista kaksi, Raivo Roosna ja Aleks Lepajõe, marssi huhtikuussa 1985 Helsingin keskustassa Tillanderin kultasepänliikkeeseen ja ryösti sen konepistoolilla uhaten. Päivää myöhemmin kaksikko ryösti Helsingin Osakepankin konttorin.\nLehdistö kohisi konepistooliryöstöistä, ja poliisi teki tutkimuksiaan paineessa. Tutkintaa johti Seppo Sillanpää. Vain kolme päivää ensimmäisestä ryöstöstä kaksikko saatiin kiinni. Roosna ja Lepajõe tuomittiin lähes kahdeksaksi vuodeksi vankeuteen ja Lepajõe kärsi tuomionsa Suomessa. Osa ryöstösaaliista jäi kateisiin, eikä sen kohtalosta ole vieläkään tietoa.\nNyt Lepajõe ja juuri eläkkeelle jäänyt Sillanpää kohtaavat Poliisi-tv:ssä. Tunnelma on rento, eikä ilta ole kuiva, vaan entiset viholliset kohottavat yhdessä jopa maljat! Lepajõesta on tullut Virossa suosittu tv-esiintyjä ja julkisuuden henkilö, mutta menneisyyden häpeä on yhä suuri. Sillanpää on tehnyt vaikuttavan uran Helsingin rikospoliisissa. Kaksikko muistelee 25 vuoden takaista tapausta ja Lepajõe kertoo kuinka yllättyi mediajulkisuudesta ja oli Roosnan kanssa nalkissa asunnossa. Sillanpää puolestaan kertoo miksi he päätyivät Karhukoplan iskuun.\nIllan muita aiheita ovat muun muassa linkkimastoihin tehdyt tihutyöt, henkilökuva poliisin äänitutkijasta ja liikkuvan poliisin työ Tampereen seudulla.


Näkymätön mies - H. G. Wells - Äänikirja - E-kirja - BookBeat\nKun englantilaisen kylän majataloon saapuu tuntematon mies, hänen käytöksessään on paikallisten mielestä jotakin outoa. Pian majatalossa alkaa tapahtua kummia, ja syylliseksi paljastuu samainen mies. Kyseessä on tiedemies Griffin – mies joka pystyy muuttumaan näkymättömäksi kehittämänsä seerumin avulla. Näkymättömyyden turvin Griffin alkaa punoa kaameaa suunnitelmaa: hän haluaa kostaa kokemansa vääryydet vihaamalleen yhteiskunnalle.\nH. G. Wellsin ”Näkymätön mies” on scifi-klassikko vuodelta 1897. Siitä on tehty vuosien saatossa kaksi TV-sarjaa sekä Leigh Whannellin ohjaama elokuva vuonna 2020. Elokuvaa tähdittää Elisabeth Moss. H. G. Wells (1866–1946) oli englantilainen kirjailija, joka kirjoitti erityisesti tieteisromaaneja. Tieteisromaanien lisäksi Wells julkaisi monipuolisesti myös lastenkirjoja ja poliittista kirjallisuutta. Wellsin tunnetuimpia romaaneja ovat ”Näkymätön mies”, ”Maailmojen sota” sekä ”Tohtori Moreaun saari”. Wells on vaikuttanut laajasti science fiction -genreen.


Laaksomaa voittoon, Karkiasta mestari!\nRally Trophy -sarja saatettiin päätökseensä Motonet-Rantarallin merkeissä 27.9. Ohjelmassa oli 6 erikoiskoetta, yhteismitaltaan vajaat 70 ek-kilometriä. Kaikki sarjamestaruuteen mahdollisuudet omaavat kuljettajat olivat mukana.\nAvauksena kilpailun lyhin erikoiskoe, mittaa vajaat seitsemän kilometriä. Pohjat Mikke Yrjölälle, vaivaisella 0,3 sekunnin erolla Sami Sarjulaan. Kolmas Pasi Laaksomaa 4,2 sekuntia, neljäs Annina Noso 4,5 sekuntia ja jaettu viides sija Miika Hokkaselle ja Juha Karkialle 6,3 sekuntia Yrjölää hitaampana. Toinen erikoiskoe oli sitten jo liki kymmenen kilometriä mitaltansa ja tänne päättyi Mikke Yrjölän matkanteko. Moottorista tuli savukone ja keskeytys edessä. Selvät pohjat Sarjulalle, 6 sekunnin erolla Henri Laitiseen. Jaettu kolmossija Karkialle sekä Juha Selänteelle 8,1 sekunnin erolla Sarjulaan. Viides Noso 8,5 sekuntia kärjelle jääneenä.\nVajaan kahdeksan kilometrin mittaisella kolmoserikoiskokeella pohjat Laaksomaalle ja kakkosijan jakoivat Sarjula ja Hokkanen 3,5 sekuntia Laaksomaalle hävinneenä. Vajaan kaksi sekuntia edelliselle kaksikolle hävisi Petri Patjas ja vajaan kaksi sekuntia Patjakselle Jere Paananen. Neljäs erikoiskoe oli sitten jo yli kymmenen kilometriä, 13,33 kilometriä. Sarjula palasi pohjien tehtailuun, 7,1 sekunnin erolla Karkiaan. Kolmas jo liki kymmenen sekuntia hävinneenä Laitinen, neljäs pari kymmenystä Laitisesta Laaksomaa ja viides Hokkanen kolmisen sekuntia Laaksomaasta.\nTäten tauolla Sami Sarjula johti kilpailua 20,6 sekunnin erolla Pasi Laaksomaahan ja 25,4 sekunnin erolla Juha Karkiaan. Parin sekunnin sisällä Karkiasta Henri Laitinen ja pari sekuntia Laitisesta Miika Hokkanen. Kilpailun pisimmät pätkät olivat vasta edessäpäin, joten kaikki oli vielä avoinna.\nViides erikoiskoe oli mitaltansa 14,14 kilometriä ja poikkesi luonteeltansa huomattavasti edellisistä. Alkukilpailu kun oli ajettu isoja valtionteitä, oli tämä erikoiskoe yhdistelmiä pieniä yksityisteitä. Sami Sarjulan huono tuuri sarjamestaruuden suhteen sai jatkoa. Polon voimasiirto petti ja matkan teko jäi siihen. Täten mies oli ulkona mestaruustaistelusta. Pasi Laaksomaa ja Juha Karkia puolestaan suorittelivat pakitusharjoituksia, joten pätkän pohjat kirjasi Jere Paananen 4,3 sekunnin erolla Henri Laitiseen. Kolmas Miika Hokkanen 6,8 sekuntia Paanaselle hävinneenä. Neljäs, myöskin ylimääräisen lenkin tehnyt, Juha Selänne 7,3 sekuntia hävinneenä ja viidenneksi nopein Jarko Mäkelä hieman yli 8 sekuntia hävinneenä. Täten tilanne muuttui ennen viimeistä erikoiskoetta, kärkeen ja kiinni sarjamestaruuteen nousi Henri Laitinen. Eroa Pasi Laaksomaahan vain 2,3 sekuntia ja kolmantena olevaan Miika Hokkaseen 4,4 sekuntia. Neljäntenä Jere Paananen ja viidentenä, V1600-luokan kärjessä, Annina Noso vaivaisella 0,4 sekunnin erolla Juha Karkiaan.\nViimeinen erikoiskoe oli myöskin päivän pisin, 17,12 kilometriä. Laaksomaa sisuuntui pakittelusta sen verta, että tekaisi 4 sekunnin pohjat Paanaseen nähden. Kolmas Laitinen 4,8 sekuntia Paanasesta. Neljänneksi nopein Karkia 10,3 sekuntia Laaksomaalle hävinneenä ja jaetulla viidennellä sijalla Selänne ja Hokkanen 11,1 sekuntia Laaksomaalle hävinneenä. Täten voittoon nousi Pasi Laaksomaa, 5,5 sekunnin erolla Henri Laitiseen. Kolmas Jere Paananen 8,5 sekuntia hävinneenä, neljäs Miika Hokkanen, 12,2 sekuntia hävinneenä ja viidenneksi, samalla V1600-luokan voittoon, Juha Karkia 22,5 sekuntia Laaksomaalle hävinneenä.\nRSJM-luokissa 1400 Trophyn kärkikolmikko oli Henri Laitinen, Jere Paananen ja Miika Hokkanen. Yleisen luokan vei puolestaan Pasi Laaksomaa ja toinen maaliin tullut oli Juha Selänne reilulla 20 sekunnin erolla. V1600-puolella RSJM-voittoon Annina Noso, 33,6 sekunnin erolla Jarko Mäkelään. Kolmas Aarni Salminen 45 sekuntia hävinneenä. Yleisessä luokassa Juha Karkia oli ainut lähtijä ja maaliin tullut.\nNuoret olivat myöskin jälleen mukana ja tällä kertaa luokka oli Juuso Nordgrenin näytöstä. Pohjat kaikille pätkille ja voitto reilulla minuutilla sarjamestari Alex Forsströmmiin nähden. Kolmas Heikki Koski-Lammi vajaan 2 minuuttia hävinneenä, mutta hänenkin aikansa olisi tuonut Rally Trophyn puolella voiton, ollen tasan sama loppuaika mitä Pasi Laaksomaalla. V1600-luokan osalta Niko Mäkinen oli päivän herra ja hidalgo, vain yhdet pohjat annettiin muille ja voitto täten 42,6 sekunnin erolla Lauri Joonaan. Mäkisen aika olisi riittänyt voittamaan V1600-luokka Rally Trophynkin puolella. Hulluja nämä nuoret, joka kilpailussa olisivat olleet täysi-ikäisiä nopeampia… Cup-mestaruus Alex Forsströmmille, kakkonen Niko Mäkinen ja kolmas Juuso Nordgren.\nKuka sitten vei Rally Trophyn sarjamestaruuden? Kaikkien yllätykseksi neljäntenä sarjassa ollut Juha Karkia nousi juuri ja juuri ohi Henri Laitisen sarjavoittoon. Eroa miesten välille jäi vaivaiset 0,39 pistettä! Kolmanneksi sijoittui Annina Noso, neljäs Jere Paananen ja viides Petri Patjas. Karkiasta tuli myös samalla historian ensimmäinen V1600-autolla sarjan voittanut! Ensimmäisen kerran top-5:ssa on enemmän V1600-autoja mitä 1400 Trophyjä. Karkian mestaruuden avain oli tasaisuus, kertaakaan mies ei koko yleiskilpailua voittanut, mutta 2 luokkavoittoa ja 2 kakkosijaa toivat tarvittavat pisteet. Sarjan tasaisuudesta kertoo myös se, että tänä vuonna jokaiseen osakilpailuun saatiin eri osakilpailuvoittaja! Yhteensä sarjapisteitä keräsi 50 autokuntaa.\nTäten kausi 2014 on paketissa Rally Trophyn osalta, uusi kausi alkaa jälleen tammikuussa.


Koiraystävälliset hotellit – East Point | Hotels.com\nHotellit (Lemmikkiystävällinen) – East Point\nHotellit – Lemmikkiystävällinen – East Point\nLemmikin kanssa matkustamineen kohteeseen East Point\nJos sinä ja lemmikkisi etsitte yöpymispaikkaa tässä lapsiystävällisyydestään tunnetussa kohteessa, sinun ei tarvitse enää jatkaa etsintääsi. Voimme auttaa sinua löytämään täydellisen majoituspaikan, jotta sinä ja lemmikkisi voitte tuntea olonne kotoisaksi lomalla. Ota lemmikkisi mukaasi tähän ravintoloistaan tunnettuun kohteeseen, ja nauti kohteen tarjonnasta lemmikkiesi nukkuessa. East Point tunnetaan mielenkiintoisista nähtävyyksistään, joihin kuuluu Camp Creek Marketplace (ostoskeskus). Millaista majoituspaikkaa sitten etsitkin itsellesi ja lemmikillesi, suuren kohteen East Point lemmikeille sopivien hotellien valikoimamme ansiosta löydät taatusti täydellisen paikan matkallesi.\nMitkä ovat kohteen East Point parhaat lemmikkiystävälliset hotellit?\nTässä ovat suosituimmat lemmikkiystävälliset hotellit kohteessa East Point:\nLähiössä sijaitseva motelli, jossa käytössäsi on ravintola; Georgia International Convention Center (kokouskeskus) lähellä\n• Lemmikkiystävällinen • Yksi lemmikkieläin per huone • Pyykinpesutilat • Monipuoliset TV-kanavat • Keskeinen sijainti\n3 tähden hotelli, jossa käytössäsi on ravintola; Georgia International Convention Center (kokouskeskus) lähellä\n• Lemmikkiystävällinen • Yksi lemmikkieläin per huone • Ilmastointi • Ilmainen internetyhteys • Keskeinen sijainti\n• Lemmikkiystävällinen • Pyykinpesutilat • Ilmainen wi-fi-yhteys • Keittiö huoneessa • Tilavat huoneet\n3,5 tähden hotelli, jossa käytössäsi on ulkouima-allas; Georgia International Convention Center (kokouskeskus) lähellä\n• Lemmikkiystävällinen • Ilmastointi • Ilmainen wi-fi-yhteys • Ympäri vuorokauden auki oleva kuntokeskus • Keskeinen sijainti\nMitkä ovat parhaat aktiviteetit ja nähtävyydet kohteessa East Point?\nTutustu näihin aktiviteetteihin ja nähtävyyksiin kohteessa East Point. Kannattaa myös ottaa ylös näiden lemmikkikauppojen ja eläinlääkäriklinikoiden yhteystiedot, jos tarvitset ruokaa lemmikillesi tai eläinlääkärin apua vierailusi aikana.\n• Camp Creek Marketplace (ostoskeskus)\n• Tri-City Animal Hospital\n• Touch of Life East Point\n• Malone's Steak & Seafood


Kotimaan matkailu kesän blogiteemana – Laamanaaman maailma\nKotimaan matkailu kesän blogiteemana\nOn 22.6.2016 Tekijä Tero / Laamanaaman maailmaKategoria(t): Matkailu, Suomijutut\nViime vuosina ollaan kesäloman aikana lähdetty aina merta edemmäs kalaan, milloin Itävaltaan, Espanjaan, Kreikkaan tai Ruotsiin. Tänä kesänä päätimme, että nyt ollaan Suomessa ja tutkaillaan mitä kaikkea kivaa kesäinen kotimaa tarjoaa niin aikuisille kuin lapsellekin. Ja mikä parasta, myös monet matkailualan tahot ovat innostuneet yhteistyöstä kanssani ja haluavat, että myös te blogini lukijat ja somekanavieni seuraajat pääsette mukaan näkemään Suomea kauneimmillaan.\nPerinteisesti vietämme osan kesälomastamme sukulaishommissa, osittain mun puolen suvun seassa Savonlinnassa sekä avokkini puolelta Jyväskylässä. Samat kohteet kuuluvat ohjelmaan nytkin, mutta haluan näistä kohtalaisen tutuista paikoista tehdä tutummat myös teille, käymällä paikoissa, jotka on ehdottomasti vierailun arvoisia. Mulla on suunnitelmissa tehdä ainakin Jyväskylässä retki Laajavuoren huipulle sekä risteily Rhea-laivalla Päijänteelle. Hyvällä ilmalla molemmat ovat varmasti hienoja juttuja.\nSavonlinna tulee tutuksi jälleen kesällä.\nKesän pääasiallinen kohde on kuitenkin Ahvenanmaa. Teen yhteistyössä Visit Ålandin ja Tallink Siljan kanssa kolmen yön reissun saarelle ja tulemme viettämään 1-2 yötä Maarianhaminassa ja yhden jossain maaseudulla, kohteessa, joka on vielä tätä kirjoittaessa arvoitus mullekin. Oon itse käynyt kerran aikaisemmin Ahvenanmaalla joskus lapsena eikä muistikuvia reissusta juurikaan ole, joten odotan tosi innolla tulevaa reissua. On tosi nastaa nähdä Maarianhamina ja sen nähtävyydet kunnolla, mutta vielä nastempaa on käydä myös kuikuilemassa paikkoja kaupungin ulkopuolella. Matka käy myös hyvin kielikylvystä, kun mun ruotsin kielen taito ei ole mikään kovin kaksinen 🙂\nVisit Åland lähetti jäätävän pinon ennakkomatskua Ahvenanmaasta. Tässä niistä vain murto-osa. Loistavaa palvelua!\nKesä on vasta aluillaan, joten vielä ehtii tehdä, nähdä ja kokea vaikka mitä. Itse haluaisin käydä vähintään pikavisiitilla myös Hangossa, Kuopiossa sekä kotikaupunkini Espoon saaristossa. Mihis te meinaatte kesä-Suomessa matkustaa ja mitä suosittelette muille? Haastankin jokaisen tätä lukevan matkabloggaajan kirjoittamaan vähintään yhden kotimaan matkailuun liittyvän jutun heinäkuun loppuun mennessä! 🙂\nSuomen kesä. Parasta paikan päällä.\nNiin joo muuten, pitkän taivuttelun jälkeen liityin Snapchatin ihmeelliseen maailmaan. @laamanaama.com nimellä löytää, jos kiinnostaa 🙂\nAhvenanmaaJyväskyläkotimaan matkailuSavonlinnaSuomi kesällä\nMatka-aakkoset Aasta Ööhön\n38 kommenttia artikkeliin ”Kotimaan matkailu kesän blogiteemana”\nMahtava teema kesälle 🙂 Silmää miellytti erityisesti tuo Olavinlinnan kuva. Pihlaja-ja puruvesi kutsuu ainakin tätä naista kesällä. Kannattaa käydä ainakin katsomassa hotelli Punkaharjun tilukset ja ruoat kesän aikana. En tiedä, oletko tutkinut jo Suvisaaristoa ja Porkkalanniemeä miten? Kemiönsaarilla olisi kans vaikka mitä nähtävää. Hyvää juhannusta! 🙂\n23.6.2016 klo 08:12\t Vastaus\nSuvisaaristo on jollain tavalla tuttu, mutta Porkkalanniemi on jo pitkään ollut listalla. Täytyy vaikka pyörällä käydä katsomassa, kun molemmat kohtalaisen lähellä.\nHotelli Punkaharjusta lueskelin juhannuksena ja kiva olisi käydä. Punkaharju ylipäänsä harjumaisemineen on upeaa aluetta. Kivaa kesää! 🙂\n26.6.2016 klo 22:00\t Vastaus\nMeillä on hyvin samankaltainen kesän teema! Kansallispuistoja ja luontokohteita Suomessa. Koska olen itse Itä-Suomesta niin Kolilla ehdittiin jo toissaviikolla käydä ja sitä suosittelen ehdottomasti Lieksan seudulla on myös iso ja mielenkiintoinen kotiseutumuseo vanhoine rakennuksineen, joka tuli vuosi sitten tutuksi, samoin kuvanveistäjä Eeva Ryynäsen Ateljee. Järvet on idässä upeat, minulla on onni päästä järven rannalle vanhempieni luona, mutta mökin vuokraus kannattaa vieraspaikkakuntalaiselle. Mukavaa juhannusta ja Suomi-kesää!\n25.6.2016 klo 09:27\t Vastaus\nKivaa kesää sullekin 🙂 Lieksan seudulla oon käynyt joskus pienenä, mutta muistikuvia sieltä ei liikaa ole. Koli olisi varmasti tosi upea ja kesäreissuilla helposti tavoitettavissakin. Täytyy suunnitella, jos jo tänä kesänä eksyisi sinne.\n26.6.2016 klo 22:03\t Vastaus\nMinusta vähän tuntuu joskus, että koko minun blogini teemana on välillä kotimaa ja sen ihmeellisen ihanat kohteet 😀 joten itselläni useampikin kotimaan matkailuun liittyvä postaus jo tällekin kesää. Ja lisää on tulossa. Suomi on kesällä (miksei talvellakin) todella kaunis maa ja ilohan siitä on kirjoittaa. Aina löytää jotain itselleenkin täysin uutta kun kiertelee ja katselee.\n25.6.2016 klo 18:34\t Vastaus\nKotimaanmatkailu olisi kyllä kiva harrastaa enemmänkin, mutta ihan niin paljon ei ikinä ole lomaa, että kaiken ehtisi mitä haluaa. :–D Olenkin yrittänyt panostaa lähialuematkailuun, tosin sekin suunnitelma meni viime kesänä pipariksi kun koko ajan oli niin ankea sää, ettei tehnyt mieli lähteä mihinkään. Uusi yritys tänä kesänä, heh. Mun suurin synti lienee se, että asun Porvoossa mutten ole koskaan käynyt Loviisassa. Ehkä sekin korjataan tänä kesänä! 😀\n26.6.2016 klo 10:57\t Vastaus\nSulla on toisaalta hyvä selitys, koska Porvoo itsessään on niin hieno, ettei tee mieli naapuripaikkakunnille eksyä. 🙂 Suosittelen sulle kesäreissua Kotkaan, kun matka on kohtuu lyhyt ja siellä on hyvällä ilmalla nättiä pyöriä.\n26.6.2016 klo 22:06\t Vastaus\nHehe, mä olen kotoisin Haminasta, joten Kotka on todella tuttu. Nekin ovat molemmat ihania pieniä kaupunkeja, jos asuisin vielä siellä suunnalla, niin ehdottomasti Kotkassa. ^__^\n27.6.2016 klo 17:48\nKiva aihe! Jään seuraamaan Ahvenanmaalta postauksia 🙂 täältä löytyy oma vinkkini päiväretkelle Saimaalla ja lisää Suomi-postauksia tulossa: http://www.rantapallo.fi/mutkiamatkassa/2016/06/23/veneretki-saimaan-niinisaareen/\n26.6.2016 klo 15:42\t Vastaus\nKiitos vinkistä, tuollaisista paikoista ei tietäisi mitään ilman blogipostauksia tai sisäpiiritietoa. Ahvenanmaan kuulumisia laittelen tulemaan varmasti useita, joten pysy mukana matkassa 🙂\n26.6.2016 klo 22:12\t Vastaus\nArna / Cocoa etsimässä -matkablogi\nKävin heti laittamassa sun Snapchatin seurantaan!\nMutta siis joo kotimaanmatkailu. Mä olen huono kotimaanmatkailija, vaikka haluaisin kyllä kovasti aktivoitua sillä saralla. Tänä kesänä meillä on Arton jalkavamman takia sellanen tilanne, että ulkomaanmatkat on peruttu, mutta kotimaassa vois ehkä vähän pyörähtää. Jos olis auto, mutta se nyt taas on järjestelykysymys. Mä oon käynyt tänä vuonna jo Naantalissa, ja aion käydä vielä toistekin, kummitytön kanssa Muumimaailmassa nimittäin. Jos me saadaan hommattua auto, voitais ajella vaikka Raaseporiin ja Fiskarsiin ja Turkuun. Tai Raumalle. Sit mulla on henkilökohtaisena tavoitteena käydä kerran suomiretkellä, siis oikein telttaretkellä, ihan vaikka Nuuksiossa tai Sipoonkorvessa.\nJa Helsinkihän on kyllä myös hieno kesäkaupunki! 🙂\n26.6.2016 klo 19:56\t Vastaus\nHelsinki on kesäkaupunki parhaasta päästä ja sitäkin pitäisi joskus tutkia turistin silmin. Esimerkiksi Vallisaareen olis kiva käydä tutustumassa tarkemmin.\nOttakaas ihmeessä auto alle ja ajelkaa johonkin kivaan kesäpaikkaan, niitä kuitenkin Suomessa riittää 🙂\n27.6.2016 klo 09:13\t Vastaus\nHyvä teema kesälle! On kyllä totta, että Suomestakin löytyy paljon upeita lomakohteita 🙂 Suosikkipaikkojani kesällä ovat Porvoo, Rauma ja Helsinki sekä tietysti Tampere, joka on kotikaupunkini 🙂\n26.6.2016 klo 21:17\t Vastaus\nJust juhannuksena sanoin mun Tampereella asuvalle serkulle, että oon käynyt siellä harmittavan vähän. Rauma on toinen kohde mihin ehdottomasti haluaisin, mutta taitaa tänä kesänä jäädä vielä välistä 🙂\n27.6.2016 klo 09:15\t Vastaus\nKiva, kun menet Ahvenanmaalle, kun oon itse halunnut käydä jo siellä monta vuotta, mutten ole ottanut oikein selvää mitä siellä tekisin, paitsi pyöräilisin. Itse vietän kesän pääasiassa Saksassa, mutta haasteesen voisin ottaa osaa loppukesästä, kun saan kuvat toiselta koneelta. Viime kesänä vierailin mm. Lappeenrannassa. On kiva lukea kotimaisista kohteista ja nyt esim. bussilla pääsee edullisesti melkein minne vain.\n26.6.2016 klo 22:45\t Vastaus\nMullakin vielä Ahvenanmaan suunnitelmat silleen auki, etten tiedä mitä kaikkea siellä tekisi ja näkisi. Vielä on pari viikkoa onneks aikaa suunnitella 🙂\n28.6.2016 klo 22:30\t Vastaus\nMe ollaan viimeistä viikkoa täällä kotimaan kamaralla ja muutama juttu on syntynyt kotimaan matkailusta. Heinäkuussa sitten taas ollaan kotona Kaliforniassa. Tosi kiva idea tuo Ahvenanmaa, jään innolla odottaamaan postauksia sieltä, sillä haluaisin itsekin mennä käymään.\nHauskaa että liityttiin Snapchatiin samaa aikaa. Minutkin löytää sieltä mutta en ole vielä oppinut käyttäämään sitä joten vähän hiljaista on ollut.\n27.6.2016 klo 09:09\t Vastaus\nAhvenanmaa on mullakin ollut pitkään haaveissa, mutta nyt vasta onnistun sinne lähtemään. On kyllä kiva mennä ja lähtöä ennen ehtii olla päivän Turussakin.\nMulla on vielä Snapchatiin viha/rakkaussuhde. En oikein tiedä onko se kiva somekanava vai enemmänkin rasite 🙂\n28.6.2016 klo 22:37\t Vastaus\nEhdottomasti pitäisi enemmän matkustaa Suomessa. Mulla on tällä hetkellä loppukesän suunnitelmat aivan auki, koska odotan tietoa yhdestä työpaikasta. Mutta Turun Kakolaan olen ainakin menossa, Turussa kun asun niin se oli helppo järjestää 🙂 Utö kiinnostaisi, samoin Rauma ja Porvoo, ehkä myös Oulu. Paljon riippuu miten työpaikan käy.\nAhvenanmaa on kiva paikka, olen siellä muutaman kerran käynyt. Viimeksi olin Maarianhaminassa viime marraskuussa, ei ollut mikään maailman paras aika matkustaa sinne 😀\n27.6.2016 klo 14:10\t Vastaus\nLänsi-Suomi kiinnostaisi muakin, mutta nyt en taida Turkua ylemmäs päätyä. Mitäs siellä muuten kannattaa sunnuntaipäivänä erityisesti tehdä?\nVoin jotenkin kuvitella ettei marraskuinen Ahvenanmaa täysin vedä vertoja heinäkuiselle 🙂\n28.6.2016 klo 22:40\t Vastaus\nMulla riittää edelleen koluttavaa täällä Kirkkonummen ympäristössä, eli lähiseutumatkailua tulee varmasti harrastettua ja lupaan vastata haasteeseen! Savonlinna olis kyllä myös mukava kohde, mutta taitaa jäädä tänäkin kesänä…. Suosittelen myöskin käymään Porkkalanniemessä ja toinen Kirkkonummen kohde onkin sitten Meiko, sitä jaksan aina myös kehua kaikille Porkkalanniemen ohella, tai no, itseasiassa Meikon rauhallisuus menee jopa Porkkalanniemen ohi…. mutta riippuu mistä tykkää tietty. Joka kesä on tietty pakko käydä myös Raaseporin kylissä ja Hangossa, eli onhan tässä vielä viikonlopuille menoa. Niin juu, oottekos käyneet Mustion linnassa? Siellä olisi kiva yöpyä ja tallustella kartanon alueella… Lummepolku ainakin oli tosi hurmaava kun käytiin pari kesää sitten!\n27.6.2016 klo 14:45\t Vastaus\nKiitti hyvistä vinkeistä! Porkkalanniemi saattaa olla päiväretken kohde hyvinkin pian 🙂\nMustion linnakaan ei ole tuttu kohde, joten täytyypä lueskella siitäkin lisää! Tee sä puolestasi kesäretki Espoon saaristoon 😉\n28.6.2016 klo 22:44\t Vastaus\nMeillä on blogissa vähän samanlainen teema varsinkin kotikaupungin ympäristössä 🙂 Eli tämä haaste vastaanotettu ja korkattu! Suomessa tulee käytyä niin lännessä, idässä kuin etelässäkin, mutta harmittavasti pohjoinen jää todnäk tältä kesältä käymättä, vaikka sinne haaveilenkin pääseväni käymään. Noh ensi kesänä sitten 🙂 Suomi on kyllä todella kaunis kesällä!\n28.6.2016 klo 21:28\t Vastaus\nMulla on Suomen pohjoisosat sekä jopa Pohjanmaakin ihan hämäränpeitossa ja sille asialle täytyisi tehdä jotain 🙂 Tulee ihan liikaa kierreltyä läheisillä ja tutuilla paikoilla vaikka nähtävää olisi joka puolella Suomea.\nKiva, että haaste on jo korkattu 😉\n29.6.2016 klo 10:31\t Vastaus\nKesä on Suomen parasta aikaa, joten ei varmastikaan yhtään huono päätös pysyä näillä nurkilla 🙂 Mä myönnän ihan röyhkeästi priorisoivani vähäiset lomapäiväni ulkomaille, Suomessa tulee reissattua lähinnä viikonloppuisin. Näin kesällä aikomus olisi reissata ainakin Porvoossa, Seinäjoella ja jos saan Raumaa tuntevan kaverini Suomeen, niin myös siellä. Paljon täälläkin riittää nähtävää. Savonlinnaan olisin kovasti halunnut lähteä, koska fanitan linnoja, mutta Tampereelta näytti julkisilla olevan joko törkeän kallista ja/tai kamalan hidasta, niin jäänee hamaan tulevaisuuteen, ellei joku halua mua sinne sponssata 😀\n29.6.2016 klo 00:39\t Vastaus\nMun serkkuja asuu Tampereella, niin ne voi varmaan viskaa sut Savonlinnaan mökkimatkalla 🙂 Onhan tuossakin jo paljon nähtävää, jos Porvoo, Seinäjoki ja Rauma tulee kolutuksi!\n2.7.2016 klo 11:06\t Vastaus\nIhan huikealta kuulostaa sun kesän suunnitelmat! Onhan se Suomen kesä niin upea, että kyllä kelpaa Suomea nähdä ja kokea. ❤ Tykkään myös lukea tarinoita Suomen matkailusta ja kerätä inspiraatiota ja vinkkejä omia tulevia seikkailuja varten.\n30.6.2016 klo 09:34\t Vastaus\nVielä viikko töitä ja sitten alkaa Suomi tour. On kyllä kivaa ja nyt on Kuopiokin varmistunut yhdeksi kohteeksi 🙂\n2.7.2016 klo 11:07\t Vastaus\nKuulostaa hyvältä suunnitelmalta! Me tultiin juuri Lapin karavaanari-reissulta, ja ensi viikolla lähdetään Keski-Suomeen mökkeilemään pariinkin eri paikkaan. Kyllä kesä-Suomi on sitten mahtava!\n30.6.2016 klo 13:24\t Vastaus\nKotimaan matkailu jää meidän osalta väliin tänä kesänä, mutta ensi kesänä toivottavasti pääsen vähän näyttämään miehelle lisää Suomea. Suomessakin riittää niin paljon nähtävää ja upeita paikkoja, joissa en ole koskaan käynyt. Ahvenanmaakin on ollut tähän asti aika tuntematon paikka, joten mielenkiinnolla odotan sieltä juttuja 🙂\n1.7.2016 klo 08:53\t Vastaus\nKotimaanmatkailu on kivaa, välillä sitä tulee silti tehtyä turhan kaavamaisesti: Naantali, Turku & Helsinki jokavuotisia kohteita 🙂 Tänä vuonna ainakin Naantali&Turku neljän päivän reissuna ja siitä tulee postauksia 🙂 Tampereella tulee oltua aivan liian vähän, toivottavasti ehtii kotikaupungistakin nauttimaan.\nPs. Ahvenanmaa kuulostaa tosi kivalta, mukavaa reissua!\n1.7.2016 klo 21:35\t Vastaus\nTampereelle pitäisi itsekin suunnata joskus ajan kanssa, ehkä sitten Huuhkajien matsin yhteydessä? Turku kuulunut mullakin aika perinteisesti kesään ja nytkin ollaan yksi yö siellä ennen Ahvenaanmaata.\n2.7.2016 klo 11:18\t Vastaus\nEilen tuli kanssa pohdittua, että kyllähän Kroatia-peliin pitää nyt lippu ostaa. Harvoin maailmantähtiä näkee muutaman kilometrin päässä kotoa, joskin kävi taannoin Bill Clinton silloisen kotitalon ovella kääntymässä 😀\n2.7.2016 klo 23:41\nOlen mahdollisesti maailman huonoin kotimaanmatkailija, vaikka tosin juuri nyt istun junassa Tampereelle, jossa en ole aiemmin käynyt kuin Särkänniemessä 😀\n2.7.2016 klo 10:52\t Vastaus\nKiva kuulla että kotimaanmatkailusta on tullut uusi trendi 🙂 Itse en valitettavasti taida tänä kesänä Suomeen päästä, mutta mikäli sinne ehdin, niin mielessä on jo monta paikkaa missä olisi mukava piipahtaa…\n3.7.2016 klo 01:30\t Vastaus\nAhvenanmaa on aivan mahtava. Niin tajuttoman mahtava, etten tajua, miten en ollut sinne aikaisemmin päätynyt. Mahtavaa reissua!\n3.7.2016 klo 09:58\t Vastaus\nKiitos paljon 🙂 odotukset on katossa!\n3.7.2016 klo 21:00\t Vastaus\nMietin itsekin että ensi vuonna voisi vuokrata auton ja lähteä kiertämään Suomea. Mekin yleensä lähdetään ulkomaille mutta täälläkin on niin kaunista. Toisaalta samoihin hintoihin menee kun kaikki maksaa suhteessa enemmän kotimaassa. Mutta toisaalta järvimaisemia ei voita mikään.\n20.11.2019 klo 12:50\t Vastaus\nTero / Laamanaaman m…: Hanko, Suomen pähein kesä…\nMikko / Matkalla Mis…: Hanko, Suomen pähein kesä…\n222 974 vierailua


40 kiloa laihduttanut Paratiisihotelli-Josefina äimistyi ihmisten käytöksestä: ”En edes vaivautunut vastaamaan viesteihin” | Seiska\n40 kiloa laihduttanut Paratiisihotelli-Josefina äimistyi ihmisten käytöksestä: ”En edes vaivautunut vastaamaan viesteihin”\nTelkkari | 27.05.2021 22:37\nSeiska kertoi keskiviikkona, että Paratiisihotelli Suomi -ohjelmaan osallistuva Josefina Linnokari, 23, laihdutti kahden vuoden aikana noin 40 kiloa.\nKaikki sai alkunsa, kun Josefinan ex-poikaystävä otti hänestä kuvan lomamatkan aikana.\n- Voihan sen sanoa niin, että olin aika sokissa nähtyäni sen kuvan. Olin kyllä huomannut, että vaatteeni eivät enää mahtuneet päälleni, mutta se ei minua haitannut. Peilikuvani ei näyttänyt mielestäni siltä, mutta kuvan perustella näytin kuitenkin isolta, Josefina kertoo Seiskalle.\nLue myös: Hurja muodonmuutos! Paratiisihotelli-Josefina laihdutti huikeat 40 kiloa kahdessa vuodessa - ennennäkemättömät kuvat julki\nJosefina on kahden vuoden aikana laihduttanut 40 kiloa. - En ole vielä ihan niissä unelmamitoissa. Haluaisin vielä laihduttaa jonkin verran, Josefina kertoo Seiskalle.\n"Ihmiset kohtelivat minua aivan eri tavalla"\nTosi-tv-tähti paljastaa laihduttaneensa alkuun ketodieetin avulla. Nykyään hän ei enää seuraa mitään tiettyä ruokavaliota.\n- En kiellä itseltäni mitään. Pidän aina välillä herkuttelupäiviä, mutta nykyään harrastan enemmän liikuntaa. Syön vähemmän kaloreita kuin mitä kulutan. Sen kautta pidän painon kurissa.\nJosefina mainitsee Seiskalle huomanneensa ikävän asian muodonmuutoksensa jälkeen.\n- Ihmiset kohtelevat minua aivan eri tavalla. Sellaiset ystävät, jotka eivät olleet vuosiin laittaneet minulle viestiä, ottivat yhtäkkiä yhteyttä minuun. Siinä sitten tajusin, että nyt vasta kelpaan tuon ihmisen ystäväksi.\n- En edes vaivautunut vastaamaan viesteihin, Josefina täräyttää.\nTosi-tv-tähti paljastaa myös saaneensa enemmän treffikutsuja painonpudotuksensa jälkeen.\n- En tiedä johtuuko se siitä, että itsetuntoni on viime aikoina parantunut huomattavasti. Mutta baareissakin miehet ovat lähestyneet minua huomattavasti enemmän nyt kuin aiemmin, Josefina toteaa.\nJosefina kertoo, ettei olisi ennen painonpudotustaan uskaltanut lähteä mukaan ohjelmaan.\n- Silloin ei edes käynyt mielessä, että olisin heittäytynyt tällä tavalla ja osallistunut Paratiisihotelliin.\nA post shared by Josefina Linnokari (@josefinalinnokari)\nKuvat:Nelonen/Lars Johnson, Josefinan kotialbumi, Instagram\nParatiisihotelli-JosefinaSuomen ParatiisihotelliParatiisihotelli Suomipainonpudotus\nHurja muodonmuutos! Paratiisihotelli-Josefina laihdutti huikeat 40 kiloa kahdessa vuodessa - ennennäkemättömät kuvat julkiHurja muodonmuutos! Paratiisihotelli-Josefina laihdutti huikeat 40 kiloa kahdess...\nParatiisihotelli-Janne naismaustaan: "Naamalla ei ole väliä, kunhan p*rseestä pääsee tuikkaa"Paratiisihotelli-Janne naismaustaan: "Naamalla ei ole väliä, kunhan p*rseestä pä...


Jari Kärkkäinen - PwC:n Uutishuone\n18.03.2020ArvonlisäverotusTulliVastuullisuusVero- ja lakiteknologiaVerotus\nIncotermsin uusi versio tuli voimaan 1.1.2020. Incoterms-säännöt ovat keskeisiä tavarakaupan ehtoja. EU:n tulli-ilmoituksissa viitataan Incoterms-standardiin “toimitusehdoissa”. Incoterms 2020 on ehtojen uusin versio, mutta Incoterms 2010 on edelleen voimassa. Tulliselvityksen kannalta on tärkeätä huomata, että...\n13.02.2020ArvonlisäverotusVero- ja lakiteknologiaVerotusYritysverotus\nEU:n B2B-tavarakaupan järjestelmän pikaparannukset (quick fixes) ovat vaikuttaneet alv-raportoinnin velvoitteisiin ja siten selkeyttäneet veronmaksajien näyttövaatimuksia. Käsittelimme aiemmin call off -varastouudistusta. Pikaparannukset ovat johtaneet myös siihen, että alv-tunnisteesta on tullut pakollinen vaatimus yhteisömyynnin verottomuuden edellytyksenä. Miksi oikealla alv-tunnisteella on merkitystä? EU:n B2B-tavarakaupan pikaparannusten (quick fixes) astuttua voimaan...


Pyörää ei tarvitse aina keksiä uudelleen. Eikä sitäkään tuotetta tai palvelua, jota sinun edustamasi yritys myy. Joskus riittää, että nimeät, paketoit ja hinnoittelet vanhan tutun tuotteen uudelleen.\nLääketehdas Bayer näytti tästä aikoinaan mallia tuomalla markkinoille tuotteen nimeltä Aspirin Cardio. Sen, toisin kuin perinteisen särkylääkkeen aspiriinin, tarkoitus oli ehkäistä veritulppia vähentämällä veren hyytymistä.\nItse lääkeaine tässä uutuudessa oli tosin ihan sama kuin perinteisessäkin versiossa: aspiriini. Uudet Aspirin Cardio -tabletit oli vain päällystetty vatsaa suojaavalla kalvolla, jonka ansiosta lääke ei imeydy vielä mahassa vaan vasta ohutsuolessa, ja annettu valmisteelle uusi, sydänterveyteen viittaava nimi.\nAspiriinin vanha tuttu sivuvaikutus, veren hyytymisen ehkäisy, oli nostettu tässä ”uudessa” valmisteessa pääosaan. Tuotteistaja Jari Parantainen kertoo Pölli tästä -kirjassaan, että hänen haastattelemiensa farmaseuttien mukaan tuote meni todella hyvin kaupaksi huolimatta siitä, että sen hinta oli noin 14-kertainen perinteiseen aspiriinivalmisteeseen verrattuna.\nAvainsanat: 365 vinkkiä\tmarkkinointi\tmyynti\tvinkki 323\nJaakko Kilpeläinen | 20.11.2021\nMiten mittaan sisältömarkkinoinnin tuloksia\nSisältömarkkinoinnin, kuten muunkin markkinoinnin, tuloksia kannattaa mitata. Tässä pari ajatusta aiheesta…